
MINISTER ROCCO TJON: 


PROYECTO PILOTO 
DI BODYCAMARAS 
PA CUERPO POLICIAL 
TA BAY INICIA 


MINISTER TA PIDI ‘ACCOUNTANTSVERKLARING” PERO 
GOBIERNO A ACEPTA 
CUENTA ANUAL DI 
SABA SIN EXIGI ESAKI 


EMPRESANAN 
CHIKITO CU 
IMPORTA TAMBE 
MESTER PAGA BBO 


CAFT TA BISA CU 


ARUBA TA RIBA BON 
CAMINDA PERO 
TA EXIGI REFORMA 
CUESTIONABEL Y SIN 
ESPACIO PA RECUPERA 


BBO NA FRONTERA 
TA PREPARA 
PA INTRODUCCION 
DI BTW 

M 
inister di Finansa Xiomara Maduro den un conferen- 
cia di prensa ayera tardi a splica cu e BBO na frontera, 
cuminsando dia prome di juli awo, lo traha den un forma 
similar na BTW. Esaki lo duna tur hende chens pa cuminsa 
custumbra cu e sistema. 


Pa por introduci e BBO a simplifica e sistema fiscal na fron- 
tera tambe. 
E simplificacion di impuesto di importacion ta consisti awo 
di 12 tarifa y awor lo bira 6 tarifa. E lo trece eficiencia, y 
door di cambio di cierto tarifanan, e lo trece compensacion 
cu ne tambe. 
E ultimo reforma fiscal grandi a tuma luga na 2007 y a bini 
cu cambionan na 2018 y 2019. E reforma fiscal ta wordo 
ehecuta den cuatro fase. A yega te na di dos fase ora cu 
COVID a yega. 
Den e Reforma Fiscal a traha tanto pa subi entrada pero 
tambe baha gastonan, Minister Maduro a bisa. Y a expresa 
cu e ta compronde cu cambio fiscal ta trece resistencia 
pasobra niun hende ta gusta paga impuesto. 


E sistema nobo aki no ta trece ningun gasto extra tampoco 
pa e comerciante pasobra tur cos ta wordo incorpora den e 
sistema di Asycuda cu ta Duana ta uza aworaki caba. E formu- 
lario aki mes ta bisa kico ta e gasto cu tin pa cu BBO y ora 
importa esaki ta wordo paga y Departamento di Impuesto 
(DIMP) ta haya esaki. E ta un sistema cu brokernan ta traha 
cu ne desde 2014. 
Pa e cobransa ta uza e Douanewaarde, cu ta e base pa e 


cobransa di BBO. Tanto persona como negoshi ta paga. 
Pues cualkier ciudadano cu cumpra algo den exterior mester 
paga. Ora cu e compania hacie pa bo, e compania mester 
inclui e BBO den e cobransa. Esaki pa TUR hende coopera 
cu caha di Gobierno. 


Esnan cu tin vrijstelling di invoerrechten tampoco lo paga 
BBO. Productonan cu ta cero porciento, manera berdura y 
fruta, lo paga BBO na frontera, y e comerciante mester kit’e 
for di e volumen di benta. 


Pa empresanan chikito (1053 compania) cu no ta paga BBO, 
pasobra nan tin un margen di ganashi di bou di 50 mil florin, 
pero si importa mester paga BBO na frontera. Locual nan 
paga BBO na frontera, nan no ta haya derecho pa deduci. 
Esaki lo bira un gasto di negoshi y por wordo kita for di nan 
Inkomstenbelasting. Si e ta bira un suma mas halto cu e 50 
mil florin na volumen di benta, e ora e mester registra su 
mes via di BOY na DIMP pa por haya e derecho pa reduci. 
Producto pa benta so tin derecho pa deduccion. 


Pa esnan cu biaha y bolbe Aruba cu producto por drenta cu 
productonan balora te na 400 florin cu ta liber di impuesto 
y tampoco lo mester paga BBO si e no surpasa 400 florin. 
Pa importacion tabatin tres tarifa, dependiendo di e balor 
di auto y awor ta bay tin uno di 32% riba e balor di e auto. 
Pues en bes di 30, 40 y 50% ta bira 32%. Pa e autonan 
barata, e ta nifica un diferencia di mas o menos 400 florin 
extra di loke nan tabata paga te awo. 


Empresanan chikito cu importa tambe mester paga BBO 

D 
en henter e conflicto cu a surgi entre directiva di SABA y 
Minister Ursell Arends, ainda no tin mucho claridad of un 
solucion na bista caminda keto bay e incomodidad ta sigui 
existi pa loke ta insiguridad di trato y cuido pa grandinan 
den e fundacion aki. 


Te ainda gobierno di su parti den nomber di e minister 
encarga, ainda no a presenta algo cu ta duna indicacion cu 
lo tin solucion of sikiera claridad a corto plaso, al contrario 
ta un asunto cu tin di haber cu placa y pa algun tempo caba 
gabinete Wever Croes I y II, no tin placa pa yuda ni su mes. 


Directiva di SABA a mustra claramente cu tin mester di 200 
mil florin pa por duna e miho cuido na su clientenan, pa e 
grandinan por ricibi e miho cuido necesario pa nan biene- 
star pero gobierno no tin e suma aki disponibel. 


Minister Ursell Arends di su parti ta sigui insisti cu SABA 
no ta cumpliendo cu regla- y leynan existente pa loke ta 
fundacionnan cu ta ricibi subsidio di gobierno y a mustra 
inicialmente cu SABA no ta entregando cuentanan anual y 
ta faltando cu e reglanan existente. 


Den ultimo dianan Minister Arends ya no ta papiando di 
“cuenta anual” cu directiva di SABA no a entrega pero 
awor ta mustra cu directiva di e fundacion no a entrega un 
“accountantsverklaring” dunando directiva rason cu debi- 
damente e fundacion a entrega su cuentanan anual, loke ta 
mustra di con awor Minister a cambia di argumento. 


Awor tin cu specifica kico statuut di e fundacion aki ta 
specifica, esta cu si den e statuut ta stipula cu na momento 
di entrega su cuenta anual, directiva di SABA ta obliga di 
presenta un “accountantsverklaring” of no. 


Den un reaccion diadomingo ultimo, Minister Arends a 
mustra cu SABA no ta cumpli cu ley y cu practicamente 
directiva no por solicita awor pa mas sosten financiero, pa e 
suma di 200 mil florin, ya no tin e asina yama “accountants- 
verklaring” aki. 
Ta lanta e pregunta awor ta cuando cuanto cuenta anual 


directiva di SABA a presenta caba y for di ki aña, ya pa 
ultimo seis aña si directiva a entrega su cuentanan anual, 
anto e minister encarga cu SABA prome cu Minister Arends, 
no a exigi e “accountantsverklaring” e ora algo ta robes cu 
e propio gobierno actual na poder di cual Ursell Arends ta 
forma parti di dje. 


CAft tin varios aña caba ta pidiendo gabinetenan di Prome 
Minister Evelyn Wever Croes, tambe e gobierno cu Minister 
Arends ta forma parti di dje, cuentanan anual di tanto 2019 
bira ariba, loke ainda gobierno di Minister Arends no a cumpli 
pa entrega manera a wordo palabra. 


Ta net partido di Minister Arends den acuerdo di goberna- 
cion firma cu partido MEP, tin como puento di salida cu tur 
palabracion haci cu Hulanda, tin cu wordo ehecuta pero 
awor tin un situacion diferente manera Minister Arends mes 
ta mustra. 


Un observacion cu Minister Arends a haci den su desola- 
cion diadomingo ultimo, ta cu den pasado lo tabatin masha 
polemica pa mesun situacion aki, esta e forma di procede cu 
subsidio di e fundacion aki y cu esaki lo a termina den discu- 
sion politico. 


Segun e mandatario, e discusion politico di pasado a hasta 
termina den un tipo di “intimidacion di politiconan” y a 
enfatisa cuy su persona no ta wordo intimida pa nada. 


Sinembargo ningun mandatario di pasado, presente of den 
futuro, por wordo intimida pa ningun instancia ya cu nan a 
hura di sirbi e pais, nan tin responsabilidad pa carga respon- 
sabilidad pa dirigi e pais y for di momento c’un mandatario 
ta sinti cu e ta wordo intimida, e por tuma pasonan concreto 
contra di esunnan cu ta intimida su persona como manda- 
tario. 


Si Minister Ursell Arends lo ta sinti su mes intimida posible- 
mente pa directiva di SABA, ta na su luga e actua mesora 
y acusa esunnan cu ta culpabel di e esaki, pa intimidacion 
contra di su persona. 


Minister ta pidi ‘accountantsverklaring” pero 


Gobierno a acepta cuenta 
anual di SABA sin exigi esaki 

S 
iman pasa a tuma luga un 
reunion na Den Haag, Hu- 
landa, caminda e comision- 
nan di supervision finan- 
ciero pa islanan di Caribe, 
a tene un reunion informa- 
tivo cu Secretario di Estado 
pa asuntonan di Reino, Alex- 
andra van Huffelen, cu Secre- 
tario di Estado di Financia, Sigrid 
Kaag. 


Tambe comisionnan a reuni cu miembronan di Eerste y 
Tweede Kamer, mescos a reuni cu e ministernan plenipo- 
tenciario y a reuni finalmente cu Algemene Rekenkamer y 
Raad van State riba e desaroyonan financiero di e islanan di 
Caribe Hulandes. 


Durante di e reunionnan a papia riba e caminda cu tin cu 
sigui pa ehecuta un “plan multi anual” pa yega na un finansa 
di gobierno aceptabel, loke CFT ta considera di vital impor- 
tancia pa e islanan di Caribe. 


Informacion ricibi di e reunionnan aki, ta mustra cu CAft 
a confirma cu Aruba, despues di varios aña, a cuminsa 
concentra riba un recuperacion di e situacion financiero 
aceptabel y atende asuntonan di gran importancia pa un 
miho desaroyo financiero di Aruba. 


CAft a mustra durante di e reunionnan aki cu ta di vital 
importancia pa Aruba reduci e nivel di debe di e isla mas 
tanto cu por y tambe aumenta e nivel di inversionnan. 


Pa logra esaki, CAft a informa e instancianan Hulandes cu 
pa logra e meta aki, gobierno tin cu percura pa for di 2024, 
presupuestonan di futuro tin un surplus, indicando cu Aruba 
y Sint Maarten, ta mustra di tin un bon potencial pa logra 
esaki. 


Na mes momento CAft a mustra cu pa logra esaki, gobierno 
di Aruba tin cu ehecuta reformanan stipula y cu tur seriedad 
percura pa cumpli cu normanan stipula den acuerdonan 
firma pa Prome Minister Evelyn Wever Croes. 


CONTROVERSIAL 
Loke ta notabel di e reunionnan aki, ta e hecho cu CAft ta 
menciona cu maneho di gastonan, ta prioridad pa gobierno 
di Aruba y ta mustra cu pa fortalece economia di e isla, ta 
rekeri inversionnan grandi cu por yuda den esaki. 


Pa tal motibo CAft ta conseha pa formalisa un agende di 
inversion y tambe a mustra cu otro gran prioridad ta 
percura pa fondonan social, mester bira sostenibel ya cu 
sin un reforma di e situacion actual, e fondonan aki lo bira 
impagabel den futuro. 


Na mes momento CAft a indica den e reunionnan na Den 
Haag, cu e reto mas grandi pa Aruba y e otro islanan ta pa 
crea un situacion financiero sano y responsabel pero di otro 
banda ta exigi pa e gobiernonan logra inversionnan signifi- 
cante cu lo stabilisa e desaroyo economico. 


Sinembargo e mesun hendenan aki cu ta papia di retonan 
grandi, di un proceso cu ta rekeri hopi atencion pa logra 
e stabilisacion aki, Hulanda di su parti ta bira pone un 
ultimatum pa e islanan aki, entre cual Aruba, pa paga un 
prestamo di miyones y miyones cu a ser otorga den e crisis 
grandi di pandemia. 


No tin logica den e asuntonan aki, CAft bisando algo y gobi- 
erno Hulandes cu ta sostene e comisionnan aki, ta actuando 
den un forma sin sentido, practicamente ta “blackmail” e 
islanan CAS c’un prestamo cu Hulanda mes a dicidi di pone 
disponibel pa e islanan aki supera e pandemia cu a laga 
incluso e propio pais madre formalmente manca. 


CAft ta bisa cu 


Aruba ta riba bon caminda pero ta exigi 
reforma cuestionabel y sin espacio pa recupera 

D 
ialuna den oranan di atardi Minister di Finansa 
Xiomara Maduro, compaña pa director di De- 
partamento di Impuesto (DIMP) Luenne Pietersz y 
director di Duana Roderick Croes, un biaha mas a 
tene un conferencia di prensa pa splica e tema di 
BBO na frontera y simplificacion di impuesto riba 
importacion. 


Ta cambio di leynan cu mester drenta na vigor dia 
prome di juli awo. Na mesun momento por bisa cu 
e rapport di Raad van Advies (RvA) riba e tema aki 
a keda cla y entrega diabierna ultimo. E contenido 
di e rapport aki ta yena di preocupacion di RvA 
pa loke e BBO na frontera por nifica pa ciudada- 
nonan y Aruba riba su mes. Awo miembronan di 
Parlamento mester manda nan preguntanan pa 
Gobierno riba esaki. 


BBO ta habri caminda pa introduccion di BTW. Pero 
e mandatario no a menciona mesora. Sinembargo 
durante e ronda di pregunta, Tito Lacle di e portal 
di noticia NoticiaCla a haci pregunta riba e tema 
aki y e mandatario a manera perde pasenshi y 
a bisa cu Gobierno di Aruba nunca a menciona 
un fecha di introduccion di BTW pero ta kere cu 
despues di dos aña probablemente lo por ta cla 
pa bini cu esaki. 


E preparacion di reformanan fiscal a tuma rond di 
dos aña pa crea algo cu lo por conduci na BTW pa 
Aruba. BBO, apesar cu e ta e sistema mas simpel, 
pa su forma acumulativo, a bira tempo pa cambia 
esaki. BTW su ley no a bay Parlamento debi na 
e crisis internacional cu a surgi, aumentando e 
inflacion pa Aruba. E inflacion na mundo a wordo 
importa pa Aruba. Pero politicamente a dicidi cu 
no ta tuma e decision pa introduccion di BTW ya 
cu e lo por tabatin un efecto inflatorio cu lo por 
core entre 5.3 pa 9.9%. Gobierno a dicidi pa no 
introduci BTW. 


Pero e realidad financiero, inclusive prome cu e 


BBO na frontera ta prepara pa introduccion di BTW 


pandemia, hunto cu e situacion durante e pandemia cu a pone un presion grandi 
di finanza publico di Aruba. “Debe tabata necesario pa yuda pueblo y comercio,” 
Minister Maduro a bisa ayera tardi. A logra recupera pero hincando fondonan 
grandi den economia di Aruba. Pero awo Hulanda ta pidi su placa bek y Aruba no 
ta haya exoneracion ni cero porciento di interes. E ta trece retonan tanto corto 
como largo plaso. 
Esaki a duna tempo pa traha riba e criticanan, entre cu BTW mester tin un solo 
tarifa enbes di 3 tarifa. A pidi pa miho cumplimento di ley y mehora e sistema 
na DIMP pa por ehecuta BTW di e forma corecto. For di comercio a bini e suger- 
encia pa subi BBO cu 1% y introduci e cobransa na frontera (gobierno ta haya 
su fair part). 


E mandatario ta admiti cu BBO na frontera tin su efecto inflatorio pero e ta kere 
cu esaki ta keda limita na 1.4%. A dicidi na mesun momento pa simplifica e 
belasting na frontera tambe, pa crea eficiencia y lo trece compensacion. Tur 
esaki di acuerdo cu recomendacionnan di IMF. 
Si despues resulta cu a paga BBO di mas, ta verreken esaki di biaha cu e comer- 
ciante. 

F 
in di siman cu ta tras di lomba, polisnan a haya nan mes 
man yen di varios caso di buracheria publico caminda 
tres detencion a cay ya cu fuera cu e ciudadanonan aki ta- 
bata burachi riba caminda publico, nan no kier scucha di 
oficialnan di polis. 


Riba dje nan a bira agresivo dado momento cu a pone cu 
polisnan a bay over na nan detencion caminda tur tres a 
ser hiba warda di polis y presenta dilanti di Hues Comisario 
suplente, kende a ordena nan detencion te ora cu nan calma 


E prome caso a sosode diasabra anochi pa 7.05 caminda 
informacion a drenta na central di polis pa un dama bou 
di su awa dilanti di e negoshi na Palmbeach, esta Sextasy/ 
Wacky Wackoo kende lo tabata ferfela turistanan cu a pasa 
den bisindario di e luga. 


Na e sitio polisnan a topa en berdad c’un muhe kende tabatin 
un boter di cerbes den su man ora cu e polisnan a acerca su 
persona y ora cu a puntra e persona aki sin e ta sperando pa 
un hende bin busk’e, e no kier a duna contesta. 
Dado momento e muhe a cuminsa bira agresivo cu e oficialnan 
di polis pero asina mes a trata di convence e muhe pa e bel 
famia of conoci di dje pa nan bin busk’e pero no a logra cu 
esaki. 


E no por a para bon riba su pianan y dado momento a 
cuminsa zundra y insulta e polisnan y a nota cu su aliento 
tabata hopi na alcohol y e no kier a rasona. 


Mirando cu e muhe tabata burachi y kisas bou influencia 
di un of otro substancia, a dicidi di bay na su detencion 
caminda a transporta su persona pa warda di polis caminda 
el a haya un cuarto gratis. 


CHAUFFEUR 
Diasabra atardi algo prome cu 7’or, polisnan a wordo dirigi 
pa Brazil Food Center caminda lo tin un chauffeur burachi 
dilanti di e luga sinta den su auto y ora cu polisnan a yega, 
en berdad e chauffeur tabata morto na soño pero ora cu el 
a spierta, a tuma nota mesora cu e tabata bou influencia di 
alcohol. 


A ordena e homber pa sali for di su auto ya cu mirando su 


estado no por a laga e persona aki maneha e auto. Despues 
di solicita na e homber pa sali for di e auto, e no a haci 
esaki y polisnan a bay over e ora pa saca e tipo for di e auto, 
loke no a bay mucho facil ya cu el a resisti e intentonan di 
polisnan. 


Ora cu el a Sali for di e auto el a bira agresivo loke a pone 
cu polisnan mester a lucha cu’ne pa e wordo domina y el a 
wordo deteni na e sitio pa buracheria publico y transporta 
pa warda di polis di San Nicolas caminda Hues Comisario 
suplente a ordena su detencion. 


MAL PAGADO 
Casi mey anochi di diadomingo, central a dirigi polisnan pa 
The Village Mall caminda na e sitio e oficialnan a nota tres 
personal di siguridad papiando c’un tipo y ora cu polisnan a 
acerca e grupo, a ripara mesora cu e homber no tabata por 
a para stabiel riba su pianan. 


Den combersacion di e hefe di siguridad a bin resulta cu e 
homber di inicial R. a bebe den e negoshi Craft pero kier a 
bandona e sitio sin paga su cuenta caminda despues ta bin 
resulta cu no ta prome bes cu R. a haci e cos aki. 


Ora cu polisnan a bay papia di e tipo el a bira agresivo y a 
bisa cu e no kier paga y el a purba di bringa cu personal di 
siguridad y mesora a tuma nota cu e ta holo hopi na alcohol 
cu el a bebe y tambe su lenga tabata pisa pisa. 


Mirando su situacion oficialnan di polis a bay over na su 
detencion pa buracheria publico caminda el a trata di Sali 
for di e situacion bisando cu e lo bin pa su mayan paga su 
debe pero el a ser hiba warda di polis, presenta dilanti di 
Hues Comisario Suplente caminda a ordena su detencion. 


Fin di siman cu varios 
caso di buracheria publico 


Mal pagado, chauffeur burachi y muhe for di control 

EXECUTORIALE VERKOOP 


Ten overstaan van notaris mr Chamila Agnella Tromp of 
haar waarnemer zal op VRIJDAG 2 JUNI 2023 om 10:00 
uur 's-morgens bij de Kamer van Koophandel 
(Auditorium) aan de L.G. Smith Boulevard 10, Oranjestad, 
Aruba, in één zitting bij opbod en afslag in het openbaar 
worden verkocht, ex artikel 3:268 van het Burgerlijk 
Wetboek van Aruba: 


1. 
SALINJA CERCA 15-E 
een woonhuis met appartementen staande op het recht van 
erfpacht tot 23 februari 2055 op een perceel domeingrond 
groot 954 m2 gelegen te Salinja Cerca in Aruba, kadastraal 
bekend als Tweede Afdeling Sectie C nummer 1013. 
richtprijs: Afl. 785.000,-- 


2. 
KATUNASTRAAT 21-E 
een woonhuis staande op het recht van erfpacht tot 8 juli 
2046 op een perceel domeingrond groot 795 m2 gelegen 
aan de Katunastraat in Aruba, kadastraal bekend als Eerste 
Afdeling Sectie P nummer 1911. 
richtprijs: Afl. 277.000,-- 


3. HOOIBERG 92-U 
een woonhuis met appartementen staande op een perceel 
eigendomsrond gelegen te Hooiberg in Aruba, groot ca. 
806 m2, welk perceel afkomstig is van het perceel 
kadastraal bekend als Eerste Afdeling Sectie R nummer 
3411 index D 14634. 
richtprijs: Afl. 465.000,-- 
- Iedere bieder is gehouden, zowel bij het uitbrengen van een onderhands 
bod als op de veiling zelf, zich te legitimeren met een geldig paspoort of ID 
en middels een bereidheidsverklaring, een bankgarantie of andere vorm van 
zekerheid aan te tonen aan de Executant in staat te zijn tot nakoming van 
zijn bod en de bijkomende kosten. 
- De Executant behoudt zich het recht voor de executieveiling uit te stellen 
dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden voor 
Executieveilingen (AVVE) en de Bijzondere Veilingvoorwaarden zoals 
vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 


F 
or di aña 2021 Aruba tin e ley ‘Landsverorden- 
ing Beperking Tabaksproducten’ cu ta stipula e.o 
cu ta prohibi pa bende productonan di tabaco na ci- 
udadanonan bou di 21 aña di edad. Cu producto ta 
ser referi aki no solamente na sigaria pero na tur tipo 
di producto cu ta contene tabaco. 


E ley aki ta importante pa comercio tuma bon noti- 
ficacion di dje, specialmente supermarket y mini- 
marketnan cu ta bende productonan di tabaco. 
Na momento cu un ambtenaarnan encarga cu 
supervision di e ley ‘Landsverordening Beperking 
Tabaksproducten’ constata infraccion contra e 
ley aki, unda un comerciante ta bende producto di 
tabaco na un menor di 21 aña, e comerciante por 
ricibi un multa pa viola e ley. 


Den e siguiente dianan nos dilanti, e trabounan 
necesario ta continua pa informa comerciantenan 
y comunidad riba cada aspecto di e ley aki e.o. 
• No ta permiti benta di sigaria of cualkier producto 
cu ta contene tabaco na ciudadano menor di 21 aña. 
• Benta di sigaria los no ta permiti mas, sigaria 
mester wordo bendi den su envoltura cera y sea. 
• Humamento den luganan publico no ta permiti cu 
excepcion si e establecimento tin permiso pa tin un 
espacio special asigna pa huma. 
• Dunado di trabao ta responsabel pa proteha 
empleadonan for di huma di sigaria durante ora di 
trabao y riba tereno di trabao 
• Ta prohibi pa menor di edad traha den negoshi 
cu ta bende producto di tabaco. Si ta un market, ta 
prohibi pa menor di edad traha den e area aparta pa 
bende producto di tabaco. 
• Ta prohibi pa parti productonan di tabaco gratis 
• Ta prohibi pa huma den transporte priva ora cu tin 
menor di edad den auto. 
• Ta prohibi pa huma den transporte publico 
• Ta prohibi pa bende of duna productonan di tabaco 
den: 
○ Instancianan di gobierno 
○ Instancianan medico 
○ Instancianan di cultura y arte 
○ Instancia di sport 
○ Instancia di educacion 
○ Instancia di educacion 


Pa mas informacion haya nos riba Facebook y 
Instagram of subi nos website www.dvg.aw, yama 
nos na 5224200 of e-mail nos na servicio@dvg.aw 


Ta prohibi pa bende producto 
di tabaco na menor di 21 aña 

A 
TIA a tuma nota cu Gobernantenan ta keda bisa algun declara- 
cion cu nos tin cu aclaria de inmediato paso esakinan no ta 
berdad! ATIA ta PRO un sistema di BTW. 


Den mas cu un ocasion sea ta den entrevista of den articulo ATIA 
vocifera cu e ta PRO un sistema di BTW, y nos ta PRO un sistema 
indirecto pa hopi aña caba. ATIA tin posicion cual ta documenta 
desde 2017 caba unda cu nos ta purba advoca pa un sistema indi- 
recto. Un sistema di BTW pa Aruba mester ta uno simpel, cu 1 
tarifa cu un base amplio cu menos excepcion posibel. 


ATIA no tawata di acuerdo e sistema cu Gobierno a presenta 
pasobra e no tawata simpel, tabatin dos tarifa (6 y 18% cu a cambia 
despues pa 6 y 14%), e base no tawata amplio, y tawata tin tur 
excepcion mescos cu BBO. No unicamente e anterior, pero tambe e 
sistema lo ta uno cu lo tin su efectonan inflatorio pa nos economia, 
specialmenta aña pasa ora inflacion mundialmente tawata halto. 


Pa un solucion temporal, ATIA no ta contra BBO na frontera 
ATIA a vocifera den pasado cu e ley di BBO na frontera ta uno acep- 


ATIA ta bisa cu: 


Nunca ATIA a bisa di ta contra BBO na frontera 


tabel solamente pa un temporada transitorio te ora 
bin cu e ley di BTW. Y si kier hacie como un “hybrid: 
pa cuminsa custumbra pa introduccion di un sistema 
di BTW, pakico no haci e BBO na frontera mescos cu 
BTW unda tur producto importa ta haya e derecho pa 
haya un “input credit” y no solamente pa handelsd- 
goederen. Manera nos por a lesa den e ley, Gobierno 
a introduci “handelsgoederen” den ley den e manera 
mas limita posibel y no e definicion amplio. Manera 
nos a vocifera den nos ultimo press conference, esaki 
lo bay tin consecuencia cu prijs nan lo subi SIGUR! 


ATIA a warda lunas pa haya un reunion cu DIMP 
Atrobe, esaki no ta completamente corecto. Si ta 
corecto cu ATIA tawata tin un reunion di 3 ora cu DIMP 
ariba 29 maart 2023. A haya e reunion despues di 
casi 2 luna cu nos a purba haya contacto cu Directora 
di DIMP pa reuni ariba e efectonan di e cambio di ley 
di BBO per 1 januari 2023. ATIA a haya e contacto 
cu Minister y Directora di DIMP despues cu a bay den 
media pa haci entrevista pa por haya nan atencion. 


Den e reunion aki, Directora di DIMP na final, pues 
ultimo 10 minuut, a mustra ATIA algun informacion 
di e cambionan den e ley cual primordialmente a 
para keto na e definicion di “Handelsgoederen” cu 
a cambia completamente despues di nos reunion pa 
un definicion menos amplio cu ta limita oportunidad 
cu compania por haya credito pa e BBO paga na fron- 
tera. 


Conclusion 
En conclusion, ki dia nos tur ta bay cuminsa papia 
cla? Nos tur ta biba riba e baranca aki, un no por sin 
e otro. Nos tur ta forma parti di economia di Aruba, y 
nos tur tin nos parti ta hunga den Sociedad. Mester 
stop di punta dede y papia e berdad y papia cla. Na 
mesa ta yega na otro, no den media! 


Awo unico cos cu ta keda ta cu nos lo keda cu speransa 
cu Parlamento lo haci nan huiswerk corectamente y 
no bay aproba un ley sin sinta cu stakeholders pa 
por haya un analisis di e efectonan cu realmente 
comercio y comunidad lo sinti. Nos mester keda 
stimula comercio pa asina engrandece nos economia, 
locual lo garantisa mas empleo, mas placa den caha 
di Gobierno y un mihor futuro pa tur ciudadano di 
nos dushi isla Aruba. Te aki e declaracion di ATIA. 

P 
a prome biaha un entidad autonomo y clave den e struc- 
tura institucional di nos pais manera ta Raad van Advies 
a haya su mes obliga di expresa cu gobierno cu su forma di 
procede ta haci su mes inconfiable. E posicion remarcabel 
aki a bin como parti di e evaluacion cu ta compaña e propu- 
esta di ley fiscal pa introduccion di BBO na frontera, entrega 
diabierna ultimo na Parlamento. Hunto cu ne tin por lo me- 
nos 20 punto a traves di cual Raad van Advies ta analisa y 
adverti pakico dicho medida fiscal lo ta devastador pa e eco- 
nomia di nos isla y pa e poder di compra di su habitantenan. 
Mr. Mike Eman ta cita Raad van Advies cu ta mustra cu cada 
bes cambionan den leynan asina abrupto y sin fase transi- 
torio ta haci cu gobierno ta crea atrobe e imprecion di ta in- 
confiable: “hiermee wederom de indruk gewekt wordt dat er 
sprake is van een weinig betrouwbare overheid”. 


Para dilanti di Parlamento, lider di fraccion di Partido di 
Pueblo Arubano (AVP), mr. Mike Eman a dirigi su mes na 
prensa local pa comunica cu el a haci un peticion na pres- 
ident mr. Edgard Vrolijk pa un reunion publico den forma 
di un Bijeenkomst pa scucha gremionan. Eman a enfatisa e 
cu caracter di urgencia di e peticion aki ya cu gobierno ta 
cla pa “bulldoze” e medida aki. Eman kier pa e represent- 
antenan di pueblo por scucha directamente for di gremio y 
otro actornan di sociedad, kico ta nan preocupacion pa cu 
introduccion di BBO na frontera, manera a keda anuncia pa 
Gabinete Wever-Croes II lo drenta na vigor dia 1 di juli. 


Segun Eman gobierno continuamente ta bin cu cambio sin 
cu e pueblo ta prepara, sin cu comercio ta prepara y nunca 
gobierno ta duna un fase transitorio, caminda comercio of 
pueblo por prepara su mes. Tur cos cu gobierno ta bin cu ne 
awe, ta impone mañan. Esey probablemente ta e base pa e 
punto di Raad van Advies. 


E conseho ta bisa textualmente: “De Raad herhaalt zijn 
opmerking uit zijn advies inzake Deel I van het Belastingplan 
2023 dat hiermee wederom de indruk gewekt wordt dat er 
sprake is van een weinig betrouwbare overheid” of “Conseho 
ta ripiti su comentario di su conseho riba Seccion I di e Plan 
Fiscal 2023 cu esaki, un bes mas, ta duna e impresion cu ta 
papia di un gobierno poco confiabel.” 


Eman: “Nunca nos a yega di mira un conseho unda no unica- 
mente RVA loke gobierno ta propone na ley no ta bon of 
mester cambia, of ta bay tin efecto negativo, pero ta bay mas 
leu y ta duna un veredicto riba e gobierno; e ta bisa: un gobi- 
erno cu bo no por confia.” 


E lider opositor ta convenci cu esaki ta un dictum hopi pisa 
di un Raad van Advies cu normalmente ta concentra riba e 
contenido y ta duna conseho pakico e ta mira cu esaki ta 
bay ta devastador pa economia, pa poder di compra y pa 
inflacion. Sinembargo a bay asina leu pa bisa cu aki ta trata 
di un gobierno cu bo no por confia pasobra no ta informa, 
no ta duna participacion, no ta duna un fase transitorio y 
ta impone, nos a yega na un punto unda instituto mayor di 
conseho na nos pais tampoco tin confiansa na e manera con 
gobierno ta maneha e situacion di nos pais. 
Por ultimo, Eman ta indica cu Aruba practicamente ta den 
un crisis constitucional caminda gremio ta wordo exclui. 
Aruba ta biba den conflicto continuo entre gobierno y insti- 
tutonan hopi importante manera ta esun di cuido pa grandi y 
awo un ley cu segun Raad van Advies ta bay implica caida di 
economia, recesion y no ta dunando ningun oportunidad na 
ciudadania pa expresa nan preocupacion y bin cu dialogo. 
“Gobierno ta sordo y mudo pa dolor di pueblo,” asina e lider 
di oposicion mr. Mike Eman a finalisa bisando. 


Lider di AVP, mr. Mike Eman: 
Raad van Advies ta hopi 
preocupa cu BBO na frontera! 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 

D 
ialuna mainta, durante conferen- 
cia di prensa di Gobierno di Aruba, 
Minister di Husticia y Asuntonan So- 
cial sr. Rocco Tjon, a anuncia e inicio 
di e proyecto piloto di bodycamaras pa 
henter Cuerpo Policial di Aruba. Mane- 
ra ta conoci, a base di e plan di mane- 
ho di Ministerio di Husticia y Asun- 
tonan Social, deliberadamente a scoge 
pa inverti den tecnologia. Tecnologia 
pa eleva siguridad pa henter comuni- 
dad, pero tambe pa e Agente Policial 
mes. Asina, a base di diferente inves- 
tigacionnan cientifico a yega na e con- 
clusion pa bin cu e proyecto piloto di 
bodycamaras pa e Agentenan Policial, 
di cual lo haci un evaluacion dentro di 
tres pa seis luna, pa asina mira su efec- 
to y tuma un decision si ta bay imple- 
menta esaki permanentemente. 


Manera ta conoci a inverti hopi den 
camaranan y sistemanan sofistica 
entro otro e sistema di radar pa asina 
por eleva siguridad na nos frontera. 
Ademas, a inverti den e proyecto di ICT 
pa Cuerpo Policial, pa asina nan por 
eherce nan trabou mucho mas miho 
y na mes momento brinda un miho 
servicio na comunidad. A scoge tambe 
pa inverti den tecnologia pa por inverti 
den e siguridad di e Agente Policial 
mes, como tal, un otro proyecto cu ta 
andando ta, e mobile dataterminals cu 
lo bay wordo instala den e vehiculonan 
nobo pa Cuerpo Policial. 


Cientificamente a keda proba cu, e uzo 
di bodycamaras ta influencia e compor- 
tacion di e ciudadano. A base di dife- 
rente investigacionnan cientifico cu a 
wordo conduci na Merca, Inglatera pero 
tambe na Hulanda, a indica cu esaki 


ta trece mas siguridad pa e Agente 
Policial. Banda di esaki, e kehonan cu 
ta wordo entrega contra di e organ- 
isacionnan policial, particularmente e 
Agente Policial, ta baha cu alrededor 
di 88% den cierto organisacionnan 
policial na Merca. Organisacionnan na 
Inglatera a mira un reduccion di 60% 
pa loke ta uzo di agresion contra e 
Agente Policial, como tambe un reduc- 
cion significante pa loke ta e “use of 
force” di parti di e Agentenan Policial. 


Particularmente, pa loke ta e investig- 
acionnan cientifico cu a wordo conduci 
na Hulanda, a conclui cu, pa loke ta 
e comportacion contra e Agentenan 
Policial, esaki tin un tendencia di 
disminucion. 


A base di un encuesta cu a wordo haci 
na e Agentenan Policial aki cu ta uza 
bodycamaras na Hulanda, a conclui cu 
nan ta sinti nan mes hopi mas sigur y e 
agresion contra e Agente Policial tambe 
ta hopi menos. Un otro aspecto impor- 
tante di e bodycamara, ta e hecho cu e 
imagennan aki por wordo uza pa ora cu 
mester presenta un caso dilanti huez, 
pa asina proteha e Agentenan Policial. 


A base di e informacion for di inves- 
tigacionnan cientifico cu a wordo haci 
na diferente otro pais, Alto Comisario a 
haci un sondeo den Cuerpo Policial di 
Aruba, y asina a tuma un decision di cua 
ta e ekiponan y districtonan cu ta bay 
wordo ekipa cu e bodycamaras pa cu e 
proyecto piloto. Pues, hunto cu Setar, 
a scoge pa adkiri 28 camara pa asina 
e diferente ekiponan por wordo ekipa 
cu e bodycamaras. Prome cu e bodyca- 
maras wordo introduci, Alto Comisario 
lo bay percura pa e maneho di esaki 
wordo stipula, pa asina e Agentenan 
Policial por sa con pa uza esaki, con 
e imagennan ta wordo warda, na ki 
momento nan ta wordo uza, y ki ora 
nan por wordo proporciona. 


Pa conclui, e Mandatario a indica cu e 
ta sumamente satisfecho pa por inicia 
e proyecto piloto aki, hunto cu Setar 
N.V.,caminda despues di tres pa seis 
luna esaki lo wordo evalua pa asina 
tuma un decision si esaki ta bay wordo 
implementa 
permanentemente 
den 
henter Cuerpo Policial. Palabranan 
di pabien na henter Cuerpo Policial 
y Setar N.V. pa e inicio di e proyecto 
piloto aki. 


Minister Rocco Tjon: 


Proyecto piloto di bodycamaras 
pa Cuerpo Policial ta bay inicia 

A 
unque e BBO di 7 % na frontera proponi ta parce un bon 
medida pa nivela e mercado pa e provedornan local ver- 
sus e importacionnan directo, no tin duda cu e prijs di cas 
lo subi entre 3 % y 4 %. Suponiendo cu 50 % di e costo di 
construccion ta bin di material y ekipo importa, y e otro 50 
% ta di costo di labor, un calculo rapido ta mustra cu e au- 
mento di e prijs di cas, ta rond di 3.5 % = 7 % x 50 %, mas 
o menos. 
E impuesto na frontera lo agrega na e otro factornan cu ya 
a contribui na aumento di e prijs di cas den e ultimo tres 
añanan, manera costo di construccion causa pa Covid-19, e 
aumento di BBO, “invoerrechten” halto, falta di un plan inte- 
gral pa vivienda pagabel, Airbnbs, scarsedad di vivienda, 
procedura burocratico, y rekisitonan mas estricto pa desa- 
roya un tereno, entre otro. 
Medida economico duro manera e aumento di impuesto cu 
ta bay implementa durante 2023 ta exigi un “safety-net” pa 
esnan menos privilegia. 
Bou di e scenario actual di un BBO na frontera, un opcion 
pa suavisa e efecto riba e prijsnan di vivienda causa pa e 
BBO na frontera lo por ta elimina ‘Overdrachtsbelasting’ pa 
residentenan di Aruba di 18 te 35 aña cu ta cumpra vivi- 
enda pa prome bes; manera nan ta haci na Hulanda caminda 
e cumpradonan di nan prome vivienda residencial por 
beneficia di un excepcion di e ‘overdrachtsbelasting’ riba 
propiedad na un balor averahe di AWG 450,000. Esaki lo 
compensa e impacto di e prijs di vivienda causa pa e 7% 
BBO na frontera pa e segmento specifico di e comunidad di 
Aruba. 


Si un persona cumpra un propiedad comercial, un cas pa 
vacacion of un propiedad pa ‘verhuur’, of e cas no ta su 
vivienda permanente, e mester paga e “overdrachtsbelas- 
ting” actual di 3% pa 6% di e balor. Tambe, si e persona 
dicidi di muda, e lo mester paga e impuesto riba su di dos 
propiedad residencial. Esaki ta trece un peso enorme riba 


personanan di edad hoben cu kier yega na nan propio 
cas. Escasez di vivienda ta un problema serio na Aruba. Si 
gobierno reduci e costo pa e cumpradonan pa prome bes 
mientras cu nan ta mantene e impuesto pa inversionista, 
gobierno por nivela e mercado pa esnan cu ta cumpra 
pa prome bes. Simultaneamente, otronan cu ta inverti 
den propiedad si lo paga e tarifa di impuesto mas halto. 
Hopi biaha e inversionista y e cumprado pa di prome bes ta 
competi pa propiedad cu ta den e mes rango di prijs di cual 
esaki no ta un posicion husto pa e local cu kier yega na su 
propio cas. Ta importante pa gobierno tin un plan pa alivia y 
yuda e principiantenan pa bira propietario di nan cas. 
Ideal ta si gobierno warda te 2024 pa implementa un sistema 
riba balor agrega – (BTW) – bon pensa y prueba, hunto cu 
un revision di e impuestonan di importacion. Mester evita di 
trata di e asunto pura mesclando diferente sistema cu no ta 
compatibel sin conoce realmente con nan ta afecta inflacion 
y crecemento. Manera e dicho ta bisa ‘sopi pura ta salo’, y 
nos comunidad ni comercio no mester wordo afecta. 


E economia di Aruba ya ta riba e caminda di mehoracion. 
Entradanan a aumenta mas cu a presupuesta. No ta nece- 
sario pa pura pa implementa mas impuesto. Mester recauda 
impuesto di sector comercio informal manera Minister 
Geoffrey Wever ta propone. Crecemento sostenibel ta keda 
e mihor opcion. 


Scirbi pa desoyador, Alberto Perret-Gentil 


Elimina ‘overdrachtsbelasting’ pa residentenan di 
Aruba di 18 te 35 aña pa stimula vivienda pagabel 

A 
unke tabatin varios condena den caso Avestruz pa mo- 
tibo di soborno, toch Ministerio Publico a dicidi pa ape- 
la algun sentencia den e caso di corupcion. E pregunta ta si 
Ministerio Publico por tin un punto pa apela e sentencianan 
di Benny, Leoncita y Susebeek. 


E contesta riba e pregunta aki nos ta encontra den e 
echonan presenta durante tratamento di e caso di Avestruz. 
E echonan ta mustra claramente cu (e oficina) di Benny 
tabata intensamente involucra cu (cierto) peticion pa tereno 
comercial. Aunke Corte den Prome Instancia no a bisa nada 
al respecto, e sentencianan ta indica cu (oficina di) Benny a 
fix Leoncita tereno comercial. 


Specialmente e file di Elenath ta describi con Leoncita 
a cumpra tur accion den e compania fantasma (of shell 
company) Elenath VBA pa Afl. 10.000,-. Despues Leoncita 
a bira bende tur accion di Elenath na señora Lerma Rios 
pa e suma di Afl. 555.000,-. E realidad ta cu e aumento 
drastico den e balor di e accionnan no tabata posibel si 
Benny Sevinger, cu tabata minister di Infrastructura y 
Desaroyo Teritorial, no a duna Elenath un opcion riba 
un tereno comercial. 
E sentencia ta contene e condena di Leoncita na un 
pena di 24 luna di prizon. Ademas, el a haya como 
condena un multa di 50 mil florin. Pero e senten- 
cianan den caso Avestruz tambe ta duna un indi- 
cacion fuerte cu Benny a abusa di su poder y a fix 
Leoncita. 


Un ehempel ta e echo cu un señor Van 
Heusden a presenta un peticion pa 
un tereno comercial cerca minister 
Benny Sevinger. Na mes momento 
Leoncita tambe a entrega un peti- 
cion pa e mesun tereno cu Van 
Heusden tabata kier desaroya. 
Ta obvio cu for di momento cu 
Leoncita tambe tabata kier e 
tereno, no tabatin ningun chens 
mas cu Benny lo a duna Van 
Heusden e tereno. 


Si e proceso di berdad tabata 
uno liber di interferencia di 
Benny, Abath director di DIP 
por a hiba un combersacion 
cu Van Heusden y despues cu 


Richardson, o sea e yiu muhe di Leoncita cu Leoncita a pone 
como directora di Elenath. Si Abath lo a papia cu ambos 
director ta mas cu obvio cu solamente Van Heusden lo a bin 
na remarca pa e tereno, como cu solamente Van Heusden 
tabatin un empresa cu realmente ta opera den e area di 
desaroyo di proyectonan. A cambio un combersacion cu 
Richardson lo a comproba inmediatamente cu Richardson 
no tabatin ningun proyecto y hasta cu Richardson no ta 
capaz di responde preguntanan concreto tocante kico 
exactamente su debernan ta como director di Elenath. No 
lo a keda director di DIP nada otro cu yega na e conclusion 
cu Richardson no tabata apto pa ta director di un compania 
y cu e compania di Leoncita tabata un compania fantasma. 


Aunke e compania di Leoncita (Elenath) no tabata un 
compania serio y aunke Richardson no tabata sa nada di 
tareanan empresarial, toch Benny a dicidi pa duna e opcion 
riba e tereno comercial na Elenath en bes di na un empre- 
sario di berdad, manera Van Heusden. Esey ta un 
trato preferencial pa Leoncita. Esey ta un fix 
pa friends & family) den dia cla. 


Documentonan di e caso tambe ta 
mustra cu Every, cu tabata chief 
of staff di Benny, tabatin contacto 
telefonico regularmente cu Leoncita 
durante e tratamento di e peticion pa 
e tereno. Every tabata papia repeti- 
damente cu Benny tocante e peti- 
cion. Ademas, Leoncita mes tabata 
yama oficina di Benny pa puntra 
encuanto su peticion. Es mas, 
Leoncita tabata bay frecuent- 
emente oficina di Benny. 


Esey ta nifica cu Benny 
mester tabata bon na haltura 
di e peticion di Leoncita. 
Den mi opinion, e echonan 
presenta durante trata- 
mento di e caso di corup- 
cion Avestruz ta mustra 
claramente cu (oficina di) 
Benny tabata intensam- 
ente envolvi cu e peticion 
pa tereno comercial y cu, 
realmente Leoncita a haya 
un trato preferencial. 


Mr. dr. Ryçond Santos do Nascimento (Miembro independiente di Staten di Aruba) 
Con Benny a fix Leoncita Arends 

B 
ou di e pretexto di un Reforma Fiscal, desde 2018 Gabi- 
nete Wever-Croes I a lansa su prome atake contra e 
cartera di e ciudadano aumentando e BBO/BAZV di 3.5% na 
4.5% y e introduccion di un tarifa adicional di1.5% cu a ser 
yama BAVP. Tur esaki cu e argumento cu pueblo lo mester 
paga bek inversion haci den infrastructura, specificamente 
e asina yama proyectonan PPP. Loke supuestamente tabata 
un crisisfheffing cu caracter temporario,a bira permanente. 
Ainda nos tur ta paga e 6% aki. Mas ainda, ta keda pone 
mas riba dje,” Parlamentario mr. Croes ta declara. 


Despues di esaki pandemia a stroba e ehecucion di otro 
cambionan fiscal cu Gobierno, desde inicio di nan maneho na 
2017, ya kier a introduci; entre nan, introduccion di BTW na 
Aruba. Finalmente, Minister President Evelyn Wever-Croes a 
mara Aruba na un serie di medida den acuerdo cu Hulanda y 
e Landspakket, te cu e no por cumpli manera palabra. 


Awe Aruba completo, pueblo y comercio, ta enfrenta e intro- 
duccion di un BBO na frontera den forma di “hisa benta” 
paso cueste lo que cueste, mester cumpli cu locual prome 
minister a firma cu Hulanda, sin tene cuenta cu e 
consecuencia y impacto grandi riba e bida di nos 
ciudadano y bishitantenan; y sigur inaceptabel e 
forma iresponsabel cu ta tuma tur e decisionnan 
aki. 
Tur e cambionan fiscal presenta door di gobierno y 
aproba cu sosten di nan coalicion den Parlamento, 
no a inclui incentivo economico of alivio perma- 
nente pa comunidad; al contrario, cu e infla- 
cion mundial actual, e impacto di BBO na 
frontera riba nos importacion y turismo, 
lo por tin resultado solamente desas- 
troso pa nos economia. 


Contrario na cumpli cu locual a prim- 
inti, esta di hiba un maneho financiero 
responsabel, seis aña despues di ta na 
cabes di nos pais, Gabinete Wever- 
Croes ta sigui asota e economia 
di Aruba cu mas impuesto den un 
momento cu desaroyo mundial no ta 
na nos fabor, malgastando fondonan 
publico, sin inverti debidamente den 
economia y mucho menos inverti den opti- 


malisa operacion di gobierno y nos sistema di colecta 
impuesto. Tampoco ta hiba dialogo debido y mucho menos 
discusion riba simplificacion di nos sistema di impuesto y 
optimalisacion di e departamento aki encarga cu colecta 
fondonan necesario pa Pais Aruba. 


Parlamentario independiente, mr. Gerlien Croes ya tawata 
preocupa cu e cambionan fiscal haci final di 2022, y awor 
mas ainda, e introduccion di e BBO na frontera cu gobierno 
kier pa drenta na vigor dia 1 di juli proximo ta totalmente no 
oportuno. Faltando algun dia/siman, tin masha hopi confu- 
sion riba con e impuesto nobo aki lo bay funciona y un peso 
administrativo y financiero grandi cu e lo bay agrega riba 
tur comerciante, turismo y principalmente pueblo su cartera 


Comerciante lo mester entre otro cubri e 7% na frontera 
prome cu e producto yega den tienda of den man di su doño 
y despues wak con e ta haya su ganashi. Sea cu e comer- 
ciante ta fia extra na banco, of hinca e 7% den e prijs di 
e producto, na final gobierno no ta interesa con esaki lo 
sosode. Pa e ciudadano lo no distincion entre un producto 
comercial y un pa uzo propio, si e mes a cumpra esaki 
online por ehempel, of si ta trata di un materia 
prima, locual ta sigur, e introduccion di BBO na 
frontera lo tin ainda mas consecuencia inflatorio 
pa e costo di bida na Aruba. 


Croes ta considera increibel ora e ta scucha 
politico bisa cu e medida nobo no lo tin efecto 
pa pueblo y den mesun rosea ta sigura cu 
caha di gobierno lo haya placa extra cu 
ne. Di unda ta kere cu e placa aki ta 
bin? “E 40 miyon florin cu lo drenta 
extra den caha di gobierno ta suma 
na e 270 miyon cu ta hayando for 
di 2018 danki na e prome fase di 
reforma fiscal, pa un total di mas cu 
300 miyon cu gobierno ta kita di 
pueblo, mientras cu ministernan ta 
entre otro bestel autonan di luho 
pa nan core aden. “Esey no ta 
un maneho financiero balansa 
manera a papia di dje, esey no ta 
cambionan real pa nos isla” Croes 
ta comenta. 


mr. Gerlien Croes: 


Desde 2018 pa awo pueblo ta pagando 
mas di 300 miyon florin EXTRA na belasting 

U 
ltimo lunanan e discusion pa loke ta trata ceramento 
di John Wesley College a wordo monitor di cerca door 
di Parlamentario Kamperveen di fraccion Raiz. Dia 8 di 
mei Kamperveen a vocifera riba rednan social e preocupa- 
cionnan entre mayornan y studiantenan cu a wordo treci na 
su atencion. Como Parlamentario, nos deber ta pa represen- 
ta e pueblo, supervisa e accionnan di gobierno y garantisa 
transparencia. 


Den cuadro di transparencia, dia 18 di april 2023 Kamperveen 
a dirigi un carta na Minister di Enseñansa y Deporte, sr. Endy 
Croes unda a haci diferente preguntanan pa haya claridad 
pa pueblo di Aruba riba e asunto lamentabel di John Wesley 
College. Un di e reacionnan ricibi ta pa si por sigui busca 
mas informacion ariba e asunto mas di cerca for di esnan 
envolvi y tambe for di esnan cu ta wordo afecta. 


A reuni y a comunica cu varios personanan di contacto unda 
nan a bin ta splica cu e situacion di John Wesley College ya 
for di basta tempo tabata un preocupacion pa gerencia y 
trahadonan. 


Den transcurso di reunionnan y buskeda di mas perspectiva 
ariba e caso, a ricibi contestacion di Minister di Enseñansa 
y Deporte. E mandatario ta informa cu gerencia y director di 
SPCOA a comunica cu John Wesley College su maestronan 
prome cu vakantie di Pasco grandi 2023 y despues di 
vakantie cu e mayornan, unda tabata tin dialogo habri y 
honesto ariba e situacion di John Wesley College. Nan a bin 
ta enfrenta cu esaki durante e ultimo añanan caba y por bisa 
cu nan mester por a wak e decision di cera e scol lo bin. E 
mandatario a duna di compronde cu tur esnan envolvi ta 
compronde dicon mester cera John Wesley College. Tambe a 
splica cu e decision pa cera un scol mester wordo comproba 
door di un investigacion valido y confiabel, ora esaki a wordo 
haci a informa inspectie, e minister encarga cu enseñansa y 
director di Directie Onderwijs. 


John Wesley College shete aña pasa tabata scol pa 227 studi- 
ante, e aña aki esaki ta solamente 62. Den e contestacion e 
mandatario ta menciona cu e gerencia di SPCOA actual no 
por papia pa e gerencia cu tabata dirigi prome cu nan, riba 
dicon of kico a wordo haci pa fortifica John Wesley College. 
Si por a bin di compronde cu un investigacion mester a 
wordo haci na 2021 pa saca afo ta dicon e scol ta ricibiendo 


menos studiante tur aña. Ta compronde cu e investigacion 
aki no a wordo conduci door di comunicacion no concreto 
entre docente y e director di e scol e tempo ey. Pero basa 
di datos di studiante per vak, ta yega na e conclusion cu no 
tin suficiente studiante pa forma un klas completo segun ley 
di enseñansa. Menos mucha/studiante ta conduci na mas 
ouderbijdrage cual ta hacie impagabel pa e mayor. 


E ta un situacion lamentabel unda e pregunta e ora ta bira, 
ta dicon no tin suficiente studiante cu ta stroom door na e 
MAVO for di e basisschoolnan? Sin contesta riba e dicon, 
con ta bay yega na e solucion? 


Educacion ta sirbi como pilar di progreso y prosperidad di 
cualkier pais, bo ta empodera un individuo, cultiva pensam- 
ento critico y ta habri caminda pa un futuro mas briyante. 
Un poblacion cu ta bon educa ta e yabi pa laga un pais yega 
su maximo potencial y logra desaroyo sostenibel den tur 
aspecto di bida. Perdida di un scol secundario tin efecto hopi 
grandi riba e nivel di educacion di un Pais y ariba e futuro di 
un sociedad en general, specialmente un Pais chikito mane 
Aruba. 


Riba un nota mas positivo, Minister di Enseñansa a informa 
cu e docentenan nan interes ta protegi conforme ley, cual ta 
inclui nan salario y pensioen, y e proceso pa aloca docen- 
tenan tambe ta riba bon caminda cual ta duna nan sigu- 
ransa di trabou. Pa loke ta trata e studiantenan, dia 5 di mei 
SPCOA a haya un bista di e escogencia di scol nan for di 
mayornan, unda e studiante lo por sigui su estudio. Esaki a 
wordo coordina riba un anochi informativo pa e mayornan 
unda directornan di otro scol tambe tabata presente pa 
provee mas informacion. Esaki ta sirbi como muestra di bon 
colaboracion entre e scolnan na San Nicolas y ta contento 
di tende esaki. 


Pa conclui, e ceramento di John Wesley College ta keda uno 
no desea, como cu ta kita un MAVO for di e districto di San 
Nicolas. Parlamentario Kamperveen ta contento cu a ricibi 
contestacion riba su preguntanan y ta boga pa un inves- 
tigacion mas profundo riba e cantidad di studiantenan cu 
ta stroom door for di nos basisschoolnan. Mester por capta 
e inconsistencianan den Aruba su educacion mas prome, 
unda basa riba proyeccion por percura pa un caso mane di 
John Wesley College no pasa mas. 


Raymond Kamperveen (RAIZ): 


Mester por capta e inconsistencianan 
den Aruba su educacion mas prome 

R 
ecientemente mi a wordo acerca pa pensionadonan cu tin 
problema pa paga e recibo di WEB na tempo, ya cu nan ta co- 
bra net un dia prome. Pa via di e pagamento un poco laat WEB ta 
cobra e pensionadonan aki un “late fee” di 10 florin cada luna. 


Esaki sigur ta hopi fastioso mirando cu hopi di e pensionadonan 
aki no ta traha bon cu tecnologia, nan no por paga e cuenta 
tampoco via online banking. Pensionadonan preocupa cu e situa- 
cion aki no ta compronde pakico WEB no por bin cu un solucion 
pa nan enbes di djis keda cobranan dies florin tur luna. 


Proposicion pa elimina e “late fee” pa pensionadonan 
Mirando e situacion fastioso di e pensionadonan, mi a dicidi pa 


propone cu firmesa pa gobierno di Aruba como “grootste aandeel- 
houder” di Utilities y WEB elimina e late fee aki pa nos pension- 
adonan. Prome cu tur cos nos mester corda cu nos pensionadonan 
a traha duro caba pa e progreso di nos pais. Nan labor y sodo di 
pasado a forma e fundeshi y columnanan di nos pais. 


Nos pensionadonan merece e miho trato posibel, y ta pesey mi a 
dicidi pa acerca minister di Energia sr. Glenbert Croes pa elimina 
e late fee di 10 florin aki pa tur pensionado. Aunke nos ta den e 
tempo di crisis, no mester descarta e situacion di nos grandinan. 
P’esey mi ta urgi gobierno y minister Glenbert Croes pa actua 
lihe riba e asunto aki y tuma un decision pa trece un alivio pa nos 
grandinan. 


Preocupacionnan di nos grandinan tin oido cerca bo 
Parlamentario. 
Mi ta compronde cu mi ta un representante di Pueblo y cu mi 
ta den Parlamento pa ta e bos di nos ciudadanonan. Mi ta tuma 
tempo y dedicacion pa por vocifera e preocupacionnan di pueblo, 
actua pa soluciona, y intermedia unda cu mi por. No ta tur ora 
por yega na un solucion concreto, sinembargo semper mi lo para 
pa loke ta corecto y yuda esnan vulnerabel den nos sociedad y 
esnan cu ta den necesidad di husticia. 


Parlamentario Marco Berlis (MEP) ta haci 
un propuesta na Gobierno di Aruba: 
Pidi WEB Aruba N.V. pa 
kita e “late fee” pa e 
grupo di pensionadonan 

D 
ivi Impact Foundation 
a orguyosamente or- 
ganisa e ‘Alex Nieuwmeyer 
Memorial Annual Golf Tour- 
nament’ Diasabra na Divi 
Links. E evento popular an- 
ual aki, den su segundo edi- 
cion, tabata completamente 
sold-out den presencia di 
amigo, colega y conoce- 
donan di defunto Managing 
Director di Divi. E hunga- 
donan tabatin un oportuni- 
dad pa gana e premio “Hole 
in One,” un Nissan X Trail 
cortesia di e patrocinado 
generoso, Topcar Aruba NV. 


E fondonan recauda di e 
torneo a wordo duna na dos 
organisacion cu merece di 
esaki enormemente, cual 
ta Ban Uni Man Pa Cria Nos 
Muchanan y Animal Welfare 
Alliance 
Aruba. 
Ambos 
organisacion ta comprometi 
den haci un impacto posi- 
tivo den comunidad. Ban Uni 
Man Pa Cria Nos Muchanan 
ta enfoca den brinda desa- 
yuno diario na muchanan 
den necesidad, mientras 
cu Animal Welfare Alliance 
Aruba tin un clinica local 
specialisa den neutralisa 
cacho cu pushi, esnan cu 
of sin doño, promoviendo 
tambe responsabilidad den 
tin mascota y control di su 
populacion. 


Jessica 
Nieuwmeyer, 
e 
yiu muhe di defunto Alex 
Nieuwmeyer, hunto cu su 
yiunan a yuda presenta 
e donacionnan haci, na 
Windos On Aruba na final 
di un dia memorabel pa tur 
participante presente. 


Torneo anual di golf ‘Alex Nieuwmeyer Memorial Annual 
Golf Tournament’ un tremendo exito na Divi Links 

Diadomingo 28 di Mei 


Little League Softball Aruba a clausura 
su Campeonato 2023 na veld di Savaneta 


U 
n campeonato cu a bay masha bon danki na tur coach, sponsornan, 
directiva di Veld di Savaneta, scorers, mayornan, umpirenan y directi- 
va di LLSA. Un gradicimento na tur esnan cu a yuda tambe pa e torneo ta 
uno exitoso. A entrega premionan individual y premio di ekipo. Tawata tin 
competencia di Speed Queen( coremento di home pa primera) y di e divi- 
sion di Mayors Q-Shanny Holliger a haya su medaya di campeon. Den divi- 
sion di Senior, Xionely Maduro a haya su medaya di campeon. Tambe nos 
ta tin competencia di Running around the Horn( core di home pa home.) 
Aki den division di Mayors Khloe Fraser a haya su medaya di campeon y 
pa division di Seniors Sharleynis Sparen a haya su medaya di campeon. 


Tur esnan cu ta caba liga Senior a haya nan certificado di Excelencia. 
Nan ta: Derselyn Lampe, Andrea Quant, Brianna Cicilia, Leonie Johnson y 
Sharleynis Sparen. 
E manager y coachnan tur a ricibi nan certificado. Marina Haynes, Soraima 
Martina, Agnes de Graf, Andy Snijders y Christopher Blijden di Lady 
Panthers y Baby Panthers. Darlene Birsby, Natalie Sylavania, Norman 
Sylvania , Juan Carlos Wester di NBO Cougars y Little Cougars, Ivan 
Werleman, Wilfrido Kock y Zulaima Croes di Rockets. 


Premionan individual di campeonato: 
Best Batter den Mayors: Shiyah Mohamed di Baby Panthers. 
Den Seniors: Andrea Quant di Cougars 
Pitcher campeon den Mayors: Gilliandra Wathey di Baby Panthers 
Den Seniors: Alfonsina de Graf di Lady Panthers 


Cada ekipo a scoge e hungado cu mas a 
progresa durante e campeonato aki: 
Baby Panthers: Sophia- Grace Blijden 
Lady Panthers: Shaertee Busby 
Rockets: Makaydee Cornelio 
Little Cougars: Kylie Jeffers Mohamed 
Cougars: Xionely Maduro 
Tur a haya nan certificado di Excelencia. 


Ekipo Campeon den division di Majors ta BABY PANTHERS. Nan coachnan 
ta Marina Haynes y Andy Snijders. 
Sub- campeón ta LITTLE COUGARS cu nan coachnan Darlene Birsby, 
Natalie Sylvania y Juan Carlos Wester. 
Campeon den Seniors ta LADY PANTHERS cu nan coachnan Marina 
Haynes, Soraima Martina y Agnes de Graf y Andy Snijders. 
Sub-Campeon ta COUGARS cu nan coachnan Norman Sylvania y Darlene 
Birsby. 
Na di tres luga ta e ekipo di ROCKETS cu nan coachnan Ivan Werleman, 
Wilfrido Kock y Zulaima Croes. 

E 
evento popular aki den su segundo edicion 
a completamente sold-out Diasabra ultimo 
na Divi Links. Un evento ameno den presencia 
di amigonan di golf, colega y otro conocedonan 
di e defunto Managing Director di Divi. Hunga- 
donan a haya un oportunidad pa gana ‘Hole In 
One’ cu un premio di Nissan X Trail, cortesia di e 
sponsor generoso Topcar Aruba NV. 
E fondonan recauda di e torneo a wordo duna 
na dos organisacion cu merece di esaki enorme- 
mente, cual ta Ban Uni Man Pa Cria Nos Muchanan 
y Animal Welfare Alliance Aruba. 
Jessica Nieuwmeyer, e yiu muhe di defunto Alex 
Nieuwmeyer, hunto cu su yiunan a yuda presenta 
e donacionnan haci, na Windos On Aruba na final 
di un dia memorabel pa tur participante presente. 
Resultadonan di e torneo tabata lo siguiente: 
Best net: Jacky & Rick 
Best Gross: Eddy & Orlando 
Closest to the Pin: Joost & Aureliano 
Longest Drive men: Eddy 
Longest Drive ladies: Jacky 
Alex Nieuwmeyer Memorial Annual Golf 
Tournament Rotating Trophy: Jacky 


Divi Impact Foundation a host e Segundo ‘Alex 
Nieuwmeyer Memorial Annual Golf Tournament’ 

D 
espues di e 2 añanan di mas dificil di nos historia como 
pais, tawata mas cu necesario pa no solamente nos re- 
cupera nos turismo pero tambe purba surpasa nivelnan di 
aña 2019. E aña 2019 a wordo considera nos miho aña den 
turismo y ora a fiha nos strategia di recuperacion e meta 
tawata pa yega bek na e nivelnan y purba surpasa e resulta- 
donan di aña 2019. 
Cu hopi orguyo por mira bek y conclui cu e decision, 
accionnan y strategia cu a fiha pa nos recupera a duna 
resultado. Awe nos turismo ta bek, yegando y surpasando 
nivelnan di aña 2019. Nos turismo a kibra tur record estab- 
leci anteriormente y tur e indicadornan cu ta midi resultado 
di turismo ta confirma esaki. 


Situacion Aruba 
E situacion na Aruba no ta esun di mas facil. Pais Aruba su 
debe ta grandi, e presion di Hulanda tambe ta grandisimo pa 
page bek e 916 miyon florin cu a fia durante e pandemia. Ta 
bon pa para keto un rato y refleha cu e 916 miyon aki a wordo 
fia pa yuda comercio y yuda pais Aruba surpasa e pandemia. 
Companianan a wordo subsidia pa por cubri nan gastonan y 
naturalmente e debe crea mester wordo paga bek. No sola- 
mente e debe aki sino tambe e debe cu nos a hereda debi 
na mal gobernacion di gabinete Mike Eman creando un debe 
astronomico pa pais Aruba. 


Comosifuera poco, mundo a wordo confronta cu un inflacion 
mundial caminda tur pais ta confrontando e mesun problema 
di inflacion. Merca su inflacion ta 8.3%, Hulanda su infla- 
cion ta 10%, Inglaterra su inflacion ta 10.1% y Colombia 
12.8%. Esaki ta pa ilustra cu e inflacion cu tin na Aruba ta 
wordo causa tambe pa e inflacion mundial cu a asota mundo. 
Gobierno ta haciendo su parti pa purba maneha e situacion 
y trece alivio pero tin hopi reto. 


Ministerio di salud lo percura pa por importa carni for di 
Colombia cu por resulta den un reduccion di prijsnan di 
entre 15%-30% pa asina yuda e poder di compra di nos 
consumidornan.  


Turismo: e driver principal  
E high season di aña 2023 ta esun di mas fuerte den nos 
historia, un record nobo estableci pa nos turismo. Durante 
e prome 4 luna Aruba a ricibi 415,648 turista “stayover” 
cu ta un recuperacion di 7.2% compara cu 2019. Den luna 
di januari y februari a recupera cu 105%, na luna di maart 
102% y na april 116%. 
E mercado Mericano ta keda esun mas importante pa Aruba 
y den luna di januari esaki a recupera cu 113%, na februari 
108%, na maart 102% y na april 120%. 
E RevPAR ta indica e calidad di turista cu ta keda na hotel. E 
averahe di e RevPAR di e prome 4 luna di 2023 ta $324,48 
mientras cu na 2019 esaki tabata $295,72. Compara cu e 
RevPAR di 2022 por constata un crecemento di 40.7%. 


Tur otro indicador cu ta midi nos turismo a confirma e resulta- 
donan hopi fuerte di nos turismo. E performance di hotelnan 
tambe tawata sumamente bon caminda a wordo demostra 
cu ta turistanan di calidad ta biniendo Aruba conforme e 
maneho dirigi riba turistanan afluente. 


Turismo a demostra cu e ta keda e driver principal di nos 
economia. E crecemento robusto di turismo a percura pa 
un crecemento di nos economia cu na su turno ta percura 
pa creacion di cuponan di trabou y tambe entrada pa gobi- 
erno. Pais Aruba tin hopi reto cu nos mester atende cune 
pero danki na nos resultadonan positivo di turismo nos ta 
convenci cu nos lo sa di surpasa tur nos retonan como pais. 
Aruba ta un pais resiliente y nos a demostra esaki.  


TURISMO 
TURISMO 
TA KEDA 
TA KEDA 
E DRIVER 
E DRIVER 
PRINCIPAL 
PRINCIPAL 
DI NOS 
DI NOS 
ECONOMIA 
ECONOMIA 


MINISTER DANGUI ODUBER: 

D 
iaranson 24 di mei tabata tin un reunion hopi fruc- 
tifero cu Ministerio di Comercio y Turismo di Co- 
lombia, caminda Minister Geoffrey Wever a presenta su 
proposicion pa haci e lasonan comercial mas fuerte cu 
Colombia, y e beneficionan economico y social mutuo 
cu esaki ta trece cu’ne. Como reaccion na e proposi- 
cion di minister Wever, Sr. Luis Felipe Quintero,  Vice- 
Ministro de Comercio Exterior, a mustra di ta convivi cu 
e idea pa resolve retonan existente, y fortifica lasonan 
comercial entre Colombia y Aruba. 


Mehoracion di lasonan comercial lo tin beneficionan 
mutuo comercial y social pa ambos pais. Pa Aruba, 
esaki lo significa un potencial reduccion di costo di 
bida, como tambe oportunidadnan adicional pa empre- 
sarionan local tuma bentaha di dje. 


Sra. Juliana Villegas, Vicepresidente de Exportaciones, 
representante di organisacion ProColombia tambe a 
mustra riba e potencial pa ta partnernan strategico 
den comercio. A indica cu ya tin 187 compania ta 
exporta pa Aruba, y tin potencial pa mehora e logistica 
pa manda productonan directamente pa Aruba, y asina 
reduci e gasto di productonan di agricultura. A enfatisa 
cu lo coopera di tur forma pa asina tambe logra haci 
importacion di productonan di carni y galiña posibel 
pa Aruba, mirando Colombia su deseo pa diversifica su 
portfolio di exportacion pa e region di Caribe. 


Den pasado Aruba tabata na di ocho luga como pais 
cu Colombia ta haci negoshi cu’ne, pues tin hopi posi- 
bilidadnan ta existi pa presente y pa futuro pa engran- 
dece nos relacionnan. Sr. Quintero a indica cu tin un 
empuhe masal pa transiciona Colombia pa sostenib- 
ilidad. Como paisnan bisiña e ta prudente pa busca 
metanan comun cu por colabora riba nan, special- 
mente ora ta toca sostenibilidad, cual ambos Aruba y 
Colombia - y tur pais di mundo eigenlijk - lo depende 
di dje. 


Minister Geoffrey Wever ta contento con e reunion a 
bay, eficiente y al caso, y kier manda un palabra di 
gradicimento na e representantenan di Ministerio 
di Comercio y Turismo, como tambe organisacion di 
ProColombia. 


Minister Geoffrey Wever 


Gobierno di Colombia tambe ta comprometi 
pa fortifica lasonan comercial cu Aruba 

D 
urante e Trade Mission Colombia, a organisa dife- 
rente reunion caminda e tema di importacion di 
productonan di carni y galiña tabata central. 


Den un empeño pa reduci costo di bida na Aruba, 
Gobierno di Aruba ta desea di importa carni for di 
Colombia y durante e Trade Mission Colombia a 
organisa diferente reunionnan riba e tereno aki y 
tambe durante tur reunion cu autoridadnan, e tema 
aki tabata un di e punto nan central di e combersacion. 


Minister Geoffrey Wever a expresa su gratitud na 
Minister Dangui Oduber y representantenan di minis- 
terio di salubridad y turismo, esta Sr. Andin Bikker 
y Sr. Albert Thielman pa nan esfuerso y preparacion 
intenso cual a conduci na reunionnan sumamente 
fructifero durante e Trade Mission Colombia. 


Importacion di productonan di carni y galiña for di 
Colombia lo por conduci na un reduccion notabel 
di costo di bida, mirando e prijs abou cu Colombia 
ta ofrece, nan calidad halto cu nan por garantisa, 
y e cercania di Aruba cu Colombia cual ta disminui 
costonan di transportacion. 


Durante un reunion teni diahuebs, 25 di mei na 
Embahada di Reino Hulandes na Bogotá, entre repre- 
sentantenan di autoridad nan ariba e tereno di salubr- 
idad Colombiano, esta ICA y INVIMA, a concorda cu lo 
encamina e proceso hunto pa por haci esaki un real- 
idad. 


D 
ialuna, 22 di mei 2023 ultimo a tuma luga 
un reunion di accionistanan di Setar N.V. 
(aandeelhoudersvergadering). Durante e re- 
union, Minister di Asuntonan Economico, Co- 
municacion y Desaroyo Sostenibel, mr. Geoffrey 
Wever, a ricibi tambe e relato anual di Setar N.V. 


Minister Geoffrey Wever ta aplaudi e entrega na 
tempo di e relato anual, y ta gradici e geren- 
tenan y tambe miembronan di e hunta di super- 
vision cu a haci esaki posibel. 


Minister Geoffrey Wever a ricibi e relato anual di Setar N.V. 


Minister Geoffrey Wever: 


Diferente reunion durante Trade Mission Colombia 
relaciona cu importacion di carni for di Colombia 

D 
irectora di Biblioteca Nacional Aruba, sra. Astrid Britten, a ricibi 
un ehemplar di e buki ‘Bonaire, een koloniale zoutgeschiedenis’, 
un produccion di sr. Bòi Antoin & Cees Luckhardt. E buki ta bira parti 
di e coleccion Caribiana y pronto biblioteca ta busca mas pa e circu- 
lacion. E buki ta trata e historia di sclavitud na Boneiro y e historia di 
produccion di salu. Boi Antoin ta bon conoci cerca nos pa su trabou 
riba diferente tereno na Boneiro y durante ultimo Festival di Buki pa 
Mucha Boi Antoin a bishita diferente scol na Aruba. 


Pa su trabou riba tereno di historia, cultura y naturalesa sr. Boi Antoin 
a keda condecora cu un ‘Zilveren anjer’. Ademas e ta ‘Ridder in de 
orde van Oranje’ y sr. Antoin a ricibi mas premio e.o. ‘Siudadano di 
Honor’, Exda Award, Club Union Boneriano, Tapushi Literario (Arte di 
Palabra), Chapi di Lucha. 


Het eiland Bonaire is nu formeel een Nederlandse gemeente, maar was 
eeuwenlang een Nederlandse kolonie. De geschiedenis van het eiland 
is nauw verbonden geweest met de geschiedenis van de slavenhandel 
en wel om een hele specifieke reden: zout. Bijna elk schip dat naar 
Afrika en/of het Carbisch gebied vertrok, had enkele tonnen zout aan 
boord voor het drogen en/of conserveren van voedsel. Zonder zout 
was er geen scheepvaart mogelijk en dus ook geen Transatlantische 
handel in mensen. Het zout op Bonaire werd geproduceerd in zout- 
pannen. Tijdens de periode van slavernij werden tot slaaf gemaakte 
Afrikanen gedwongen om daar te werken. Dit boek bevat een system- 
atische beschrijving vanaf de periode van de verovering van het eiland 
door Europeanen tot en met het einde van slavernij. Het bevat een 
overweldigende hoeveelheid informatie over de ontwikkeling van 
Bonaire en de geschiedenis van zout en de rol die het eiland speelde 
in de Nederlandse slavernijgeschiedenis. 


DWJZ cera pa un siman 


E 
trabounan grandi na e edificio di Directie Wetgeving 
en Juridische Zaken (DWJZ) na Schotland- 
straat 53, cu mester a cuminsa dia 29 di juni, lo 
cuminsa awor, dialuna dia 5 di juni. 
En conexion cu esaki, DWJZ lo ta cera pa publico 
pa un (1) siman entrante dialuna dia 5 di juni. 
Balie tambe lo ta cera pa publico durante e siman 
aki. 


Pa casonan di urgencia di apostille y/of 
legalisacion por traha un cita pa: 
diahuebs 8 di juni of diabierna 9 di juni di 8 pa 11 or di 
mainta via e-mail adeline.olivieira@dwjz.gov.aw. 


Segun calculacion di e duracion di e trabou, DWJZ ta 
programa pa reanuda su servicionan segun su orario 
normal entrante dialuna 12 di juni 2023. 


DWJZ ta yama un y tur danki p’e comprencion. 


Bonaire, een koloniale zoutgeschiedenis 

D 
espues di casi un aña (aña escolar 2022/2023), siman pasa a clau- 
sura e proyecto di ‘Kidspreneur$ with BIG Ideas’ na Traimerdia. 
IDEA a organisa e Proyecto aki den colaboracion cu Bureau Traimerdia. 
IDEA (Iniciativa pa Desaroyo di Empresa Arubano) ta ubica den oficina di 
Departamento di Asuntonan Economico, Comercio y Industria (DEZHI). 


E proyecto aki a tuma luga na shete traimerdia, na unda cada mucha di 
5-de y 6-de klassen, cu a participa activamente den e proyecto a ricibi 
un certificado, na final di e programa na cada traimerdia. 


Entregamento di certificado cada bes, y na cada traimerdia a bay den 
bon ambiente y den un klas bon dorna cu blaas. Muchanan a ricibi un 
treat, di cupcake y juice di Bureau Traimerdia, y IDEA, a entrega un 
total di 179 certificado y un regalito na cada mucha cu a participa 
durante e proyecto. 


E shete traimerdianan participante durante e proyecto tabata: 
Traimerdia San Nicolas, Traimerdia Ayo, Traimerdia Morgenster, 
Traimerdia Oranjestad, Traimerdia Sabana Basora, 
Traimerdia Kudawecha y Traimerdia Noord. 


E proyecto di ‘Kidpreneur$ with BIG Ideas’ a haci su entrada ya for 
di februari 2018, y e ta uno hopi exitoso. Pa e motibo aki a dicidi di 
continua e proyecto aki e aña escolar aki atrobe. 


E proyecto ta diseña specialmente pa muchanan di 5-de y 6-de klassen 
cu ta bishitando e traimerdianan cu ta cay bao di Bureau Traimerdia. 
Ta educa y inspira e muchanan durante e proyecto pa medio di e tema 
‘entrepreneurship’. Diferente profesional a guia e muchanan pa desa- 
roya nan creatividad innovativo den nan propio negoshi. Asina nan a 
haya un idea con pa bira un comerciante exitoso den futuro. 


E muchanan a haya varios workshops durante e proyecto aki manera: 
• Skirbi nan mesun plan di negoshi (Business Plan)/ (BP). 
Na inicio di e proyecto e muchanan a ricibi un presentacion tocante 
BP, y na final di e proyecto nan a skirbi nan mesun BP, door di contesta 
algun pregunta cu nan a ricibi tocante nan negoshi desea. 


• Personal di unidad ‘Sustainable Development Planning’ (SDP), situa 
den edificio di Departamento di Asuntonan Economico a presenta e 17 
metanan di e Sustainable Development Goals (SDGs). Esaki ta referi 
na e 17 metanan pa un bon desaroyo sostenibel pa Aruba y mundial- 
mente. 


• Sra. Jenniffer Guzman, di Bold Real Estate, a presenta e tema tocante 
‘Investment’, 
profesionalmente riba un nivel di mucha. Muchanan a wak nan mes den 
spiel, y a siña pa kere den nan mes. Tambe nan a splica nan con placa 
a origina su mes, con antes tabata tin intercambio di producto/ mate- 
rial etc. Despues di esaki a splica e muchanan e diferencia entre inver- 
sion y spaar y a haya diferente tarea hopi agradabel pa practica. Esaki 
tabata sigur un tema hopi interesante. 


• Sr. Ludwig Rasmijn di Departamento di Agricultura, Cria y Pesca (Santa 
Rosa) tambe a presenta na traimerdia. E muchanan a siña con pa haci 
traspaso di un mata herbal pa otro pochi y tambe con pa cuidele. Den 
e presentacion nan a haya informacion hopi amplio y valioso tocante 
plantacion y con pa cuida un mata. Por a nota felicidad di e muchanan 
ora cu nan tabata traha cu e tera di mata pa nan planta nan mesun 
mata. 


• Departamento di Cultura (DCA) a bin cada bes, bon prepara cu persona 
dinamico pa duna presentacion riba tereno cultural manera di musica 
y mercadeo. E siguiente personanan aki a presenta: sr. Robert Maduro, 
sr. Johnny Schaarbaay, sr. Criss Kross y sra. Lizayra Polak. 


• Arte/ obra di man: presenta pa sra. Estella Thode, e muchanan a 
disfruta hopi door di trahamento di nan arte, manera pennenhouder y 
Xmas angels. 


• Arte/ obra di man: Sra. Clarina Geerman, a traha un spaarpot, cu 
material recicla cu e muchanan. 


• Futura a presenta con e futuro business lo mustra y laga e muchanan 
contesta algun pregunta, via tablet, Kahoot. 


Loke a describi aki riba ta algun workshop cu e muchanan di traim- 
erdia a experiencia, y e intencion ta pa e muchanan haya oportunidad 
pa bende nan productonan cu nan lo sigui traha, durante un kidbazaar 
organisa pa nan fin di aña den caya grandi. 


IDEA kier a gradici cada un di e facilitadonan/ profesionalnan cu a sa di 
uza nan tempo y pasion pa educa y inspira e muchanan aki, cu ta nos 
futuro, cu sigur tin algun futuro entrepreneurs cu hopi potencial entre 
nan. Un danki na Bureau Traimerdia cu a brinda nos e oportunidad pa 
brinda e proyecto aki y un danki na waarnemend- y directora di DEZHI 
y Minister Geoffrey Wever, kendenan tabata presente cada biaha na 
entregamento di certificado na nos futuro entrepreneurs. 


Por ultimo nos kier a desea tur e muchanan di Traimerdia hopi exito cu 
nan scol y cu e bunita proyecto aki: ‘Kidpreneur$ with BIG Ideas’. 


Abo tin un Idea? Haci bo Idea realidad. 
Bishita IDEA na Departamento di Asuntonan Economico, Comercio y 
Industria, na Sun Plaza di dos piso, y nan lo yuda’bo cu tur  informa- 
cion y guia necesario. 


IDEA, sosteniendo un economia duradero y un transicion pa un 
economia formal. 


Clausura di e proyecto 
di ‘Kidspreneur$ with 
BIG Ideas’ na Traimerdia 

D 
urante e di tres ‘Fiesta Tipico den Bario’ organisa pa e 
Fundacion Union di Tipiconan Rubiano, Fundacion UTR, 
diadomingo 28 di mei Prome Minister Evelyn Wever-Croes, 
tawatin e honor pa, den nomber di Minister di Cultura Xio- 
mara Maduro, reconoce dos musico pa nan contribucion pa 
mantene y promove nos musica cultural, señora Mathilde 
Paskel-Boekhoudt y señor Esteban Banchi Koolman. 


Señor Esteban “Banchi” Koolman, Savanetero di nacemento 
y di curason, a nace dia 26 di december 1941 y ta di Yara. 
Actualmente Banchi tin e bunita edad di 81 aña. Ora cu Banchi 
tabata tin 5 aña el’a a cuminsa toca tambu den paranda di 
mucha hunto cu su ruman Chomai cu tawata toca sonfonia 
di boca. Shaki Thijsen tawata canta y Robby Thijsen tabata 
riba wiri. Cu su 16 aña Banchi a forma parti di Quinteto San 
Luis, tocando Merengue, Wals, Tumba, entre otro instru- 
ment, na fiesta di famia y hopi casamento den añanan ‘50. 
Despues Banchi a toca pa Voces Tucuceros, un grupo di 
aguinaldo den añanan ’60 y tawata pasa paranda casi tur 
aña. El’a forma parti tambe di Conhunto Los Sonoramicos. 


Banchi a lanta y dirigi Tipico Yara, Conhunto Estrella Original 
y Conhunto Estrella de Oro. Por ultimo Banchi a lanta ‘Salsa y 
Sabor’, e conhunto cu a haci furor pa hopi aña aki na Aruba, 
specialmente cu nan cancion “Pushi Preto”. 


Den tur grupo y conhunto cu Banchi a toca, “Cuero” ta su 
instrument preferi aunke cu e por domina diferente otro 


instrument. Tambe Banchi tawata e cantante estelar. 
Banchi su palabranan semper ta: “Aunke mi por domina 
diferente instrument, mas importante pa mi ta pa tene nos 
cultura bibo, specialmente nos Dande”. Manera tambe ta e 
lema di nos Minister di Cultura Xiomara Maduro, “Cultura Bo 
tin cu Bib’e”. 


Esteban Banchi Koolman tin diferente hobby cu el a practica 
manera futbol, piscamento, biyar, wega di dam, ping pong y 
bowling. 
Prome Minister, den nomber di Minister Xiomara Maduro, 
Gobierno di Aruba y di pueblo di Aruba ta gradici señor Esteban 
Banchi Koolman pa su aporte pa sostene  y  promove  nos 
musica Tipico di Aruba. 


D 
iasabra dia 3 di juni binidero, Pastoral Hubenil Aruba 
(PHA) lo tene su di dos Bingo pa recauda fondo pa e ho- 
bennan di diferente parokia cu a inscribi pa bay representa 
Aruba na e Hornada Mundial di Hubentud (HMH) of Jornada 
Mundial de la Juventud (JMJ) 2023 na Portugal na juli/au- 
gustus. Bingo Aruba cu semper ta cla pa yuda nos hubentud 
ta encarga cu e Bingo aki, cual lo tuma luga pa 7:00pm via 
canal 48 di Diario TV, fb Bingo Aruba y radio emisora Mas 
Fm 105.1 


Papa ta organisa e hornada aki pa e hobennan di diferente 
pais di mundo por topa otro, intercambia cu otro, haci trabou 


den comunidad y por reuni cu ne. 


Si bo ta desea di yuda nos hobennan cubri nan gastonan pa 
representa Aruba na Lisboa y topa cu Papa Francisco, bo por 
cumpra bo carchi (buki) di Bingo na balor di f.10,- na entre 
otro: Shiribana Bingo Center na Shiribana, na Paradera y 
Queen Euro Bingo Center, na Noord. Fuera di e premionan 
di e dies weganan, tin e doorprize grandi di un Weekstay pa 
cuatro persona na Orlando, Florida. 


Esaki ta e ultimo siman cu por cumpra carchi/buki di Bingo 
pa coopera cu PHA cu e ultimo actividad pa recauda fondo. 
Pa carchi (buki) di Bingo por tuma contacto cu Mirla via 
WhatsApp 565-7176, Reginald cel 593-6066 of cualkier 
hoben cu ta forma parti di e delegacion. Por puntra pa nos 
cuenta bancario pa haci transaccion of si ta desea di haci un 
donacion, esey semper ta posibel y ta mas cu bonbini! 


Durante e di tres ‘Fiesta Tipico den Bario’ oraginsa pa Fundacion UTR 


Señor Esteban “Banchi” Koolman ta ricibi reconocimento 
pa su aporte pa sostene y promove nos musica cultural 


Pastoral Hubenil Aruba cu 
Bingo pa recauda fondo 

F 
in di siman pasa, mi tawatin e honor di 
host e Leerling Piano Concert 2023 di 
alumnonan Pabien maestro Kyle Winklaar y 
studiantenan di e instrumento Piano! 
Den Sala Expo na Cas di Cultura, a tuma 
luga e concierto bunita di alumnonan di Kyle 
Winklaar, maestro di piano na Scol di Musica 
Rufo Wever. 


Un total di 22 studiante di e edadnan di 7 pa 
18 aña, a duna e publico presente, regalonan 
musical unico riba piano. 


E studiantenan aki a sa di laga tur presente 
bay cas cu inspiracion grandi musical. 
Tambe un y tur presente a brinda un aplauso 
extra grandi na e hoben pianista Alejandro 
Gonzales cu pronto lo ta saliendo pa Hulanda y 
sigui su studio na Conservatorium di Utrecht. 
Danki na fotografo Kuro Muller pa su excelente 
trabao di fotografia pa cu e concierto aki. 


Addonsito ta felicita meneer 
Kyle Winklaar y tur su alumnonan 

E 
Fundacion Union di Tipiconan Ru- 
biano,  conoci como Fundacion 
UTR, diadomingo 28 di mei a organisa 
e di tres ‘Fiesta Tipico den Bario’. Du- 
rante cada Fiesta Tipico den Bario, Go- 
bierno ta duna un reconocimento na 
esnan cu ta sostene, promove y man- 
tene nos folklore bibo den nos barion- 
an. 
Prome Minister Evelyn Wever-Croes, 
den e di tres fiesta den bario aki 
tawatin e honor pa den nomber di 
Minister di Cultura Xiomara Maduro, 
reconoce dos musico, señora Mathilde 
Paskel-Boekhoudt y señor Esteban 
Banchi Koolman, pa nan contribucion 
pa mantene y promove nos musica 
cultural. 
  
Señora Mathilde Paskel-Boekhoudt a 
nace na Aruba dia 4 di mei 1939 y tin 
actualmente e bunita edad di 84 aña. 
Señora Mathilde ta e di ocho yiu di e 
15 yiunan di señor Alphonso Pedro 
Boekhoudt y señora Mathilde Thiel, 
ambos den feliz memoria. 


Señora Mathilde a lanta den un famia 
di musico. Su Tata tabata doño di Caha 
di Orgel “El Maldito Prufiado” y tabata 
toca wiri, fio y tambu. E otro rumannan 
tabata toca diferente instrument por 
ehempel e conocedo señor Alphonso 
(Buchi) Boekhoudt cu tabata traha 
Caha di Orgel y pone piesa y e ruman 
señor Francisco (Choncho) Boekhoudt, 
dfm, cu tambe a pone piesa pa Caha di 
Orgel y cu tabata graba su CDnan den 
un estilo diferente acompaña cu varios 
instrument. 


Señora Mathilde a casa cu señor Lino 
Fortunato Paskel, dfm, na aña 1960 y 
a wordo bendiciona cu tres yiu muhe. 
Señora Mathilde semper tabata tin e 
deseo pa por tin su propio grupo di 
baile Folklorico acompaña cu Caha 


di Orgel. Na aña 1983 su soño a bira 
realidad y a lanta e grupo di baile 
bao nomber di “Flor di Antaño” y na 
aña 1984 a cumpra su propio Caha 
di Orgel “Melodia di Antaño” di cual e 
nombernan a ser scogi pa señor Julio 
Maduro, dfm. E grupo tabata consisti 
di famia completo y algun amistad y a 
sigui te cu e di tres generacion. 
Pa 28 aña e grupo a existi exitosamente 
presentando na diferente actividad 
cultural y turistico. Den transcurso di e 
añanan a coopera cu e.o. hopi club, scol 
y festival. Fuera di ta musico, señora 
Mathilde tabata un costurera famoso 


na Savaneta. El a cose hopi trahe pa 
carnaval, bruid, Miss Universe Aruba y 
Miss Mundo Aruba. E mes a cose tur e 
bisti y trahenan di baile pa su grupo. Te 
awe a pesar di su edad avansa, señora 
Mathilde ta activo ainda cu tocamento 
di Caha di Orgel pa diferente evento. 


Prome Minsiter, den nomber di Minister 
Xiomara Maduro, Gobierno di Aruba y 
di pueblo di Aruba ta gradici Señora 
Mathilde Paskel-Boekhoudt, pa sosten 
e y promove nos musica cultural y pa 
su gran aporte na musica di Caha di 
Orgel. Masha pabien. 


Durante e di tres ‘Fiesta Tipico den Bario’ organisa pa Fundacion UTR 


Den nomber di Minister di Cultura, Prome Minister ta duna 
reconocimento na señora Mathilde Paskel-Boekhoudt 

D 
iadomingo 28 di mei a tuma luga na Cen- 
tro di Bario Savaneta e di tres ‘Fiesta Tipi- 
co den Bario’ organisa pa Fundacion Union di 
Tipiconan Rubiano,  conoci como Fundacion 
UTR. E prome Fiesta Tipico a tuma luga na luna 
di maart na Centro di Bario Brazil, e di dos na 
luna di april na Club Sport Boys, ambos a resul- 
ta exitoso. Na juli lo tuma luga e di cuatro en- 
cuentro na Centro di Bario Lago Height. Prome 
Minister Evelyn Wever-Croes a presencia y dis- 
fruta di un ambiente sumamente agradabel 
na unda cu hopi ciudadano a bishita e evento 
tipico y a gosa di un ambiente tipico Arubano. 
Prome Minister a representa Minister di Cultura 
Xiomara Maduro cu no por tawata presente. 


Manera ya ta conoci, Fiesta Tipico den Bario ta un 
bunita iniciativa di nos lidernan di e gruponan di 
Tipico di Aruba pa promove e musica tipico den 
nos dushi barionan di Aruba. Eventonan manera 
esaki ta promove pa nos biba nos cultura y 
contribui pa nos mantene nos folklore bibo den 
barionan y traspasa esaki pa e generacionnan 
mas hoben.  Tambe, durante e Fiesta Tipico 
den Bario, Gobierno di Aruba ta duna recon- 
ocimento na esnan cu ta sostene, promove y 
mantene nos folklore bibo den nos barionan. E 
biaha aki a reconoce señora Mathilde Paskel- 
Boekhoudt y señor Esteban Banchi Koolman. 


Den nomber di Minister Xiomara Maduro y di 
Gobierno di Aruba, Prome Minister ta gradici 
UNOCA pa pone fondonan disponibel pa yuda 
cubri gastonan di e bunita fiesta tipico cultural 
aki. Tambe Prome Minister ta gradici y felicita 
Fundacion UTR pa organisa e evento bunita 
aki cu tawata exitoso un biaha mas. “Cultura 
bo tin cu bib’e. Y nos mester di pioneronan y 
motornan tras di organisacion aki pa asina 
percura cu cultura y musica tradicional ta keda 
biba den nos comunidad”, Prome Minister a 
expresa. 


Prome Minister ta extende un invitacion, for di 
awo caba, na cada ciudadano pa e siguiente 
Fiesta Tipico den Bario, dia 2 di juli na Centro 
di Bario Lago Height. 


Prome Minister a asisti na e di tres ‘Fiesta 
Tipico den Bario’ organisa pa fundacion UTR 

Fortaleza pa Famia 


ASINA Señor nos Dios ta bisa: Pasobra Ami sa e plannan cu Mi tin pa boso, Señor ta declara, plannan pa pas y no pa 
calamidad, pa duna boso un futuro y un speransa. Anto boso lo sclama na Mi y bin haci oracion na Mi y lo Mi scucha boso. 
Y boso lo busca Mi y haya Mi ora boso busca Mi cu henter boso curason . Y lo mi laga boso haya Mi, Señor ta declara 
(Jeremias 29:11-14). 


Obediencia na Dios ta obligatorio pa nos tur. Ora nos no obedece Dios nos bida no tin direccion, e ta manera un barco 
sin timon, e no tin compas, tampoco vision of proposito. 


Den desobediencia, no tin futuro, nos bida ta stanca, pasobra nos ta perde comunicacion cu Dios, diabel ta drenta den 
nos bida, y tur locual cu nos ta haci ta cosnan den nos mes forsa, sin e sabiduria cu nos mester tin di Dios. 


Den tur cos nos por tin mil y un experto, y consehero pero si ningun di experto nan ey no ta den obediencia na Dios, nan 
tur ta conseha for di nan propio pensamento, lagando asina Dios un banda, cual ta e peliger di mas grandi cu ta existi 
pa tur proyecto y pa bida di hende. 


• Obediencia na Dios ta haci conoci cu nos ta yiunan di Dios. 
• Obediencia na Dios ta demostra cu nos ta fiel na Dios y nos ta confia den Dios. 
• Obediencia na Dios ta amplia nos conocemento di Dios. 
• Obediencia na Dios ta Alabansa na Dios. 
• Obediencia na Dios ta haci nos amigo di Dios. 
• Obediencia na Dios ta trece abundancia di bendicion. 
• Ora nos obedece Dios su palabra nos lo tin bida largo (Efesionan 6:1-4). 
• Obediencia ta miho cu sacrificio. 
• Obediencia na Dios ta mustra cu nos tin respet y temor di Dios. 


Mira mi ta bin pronto, y mi recompensa ta cu Mi, pa duna cada hende segun loke e a haci. Ami ta e Alpha y e Omega, e 
Prome y e Ultimo, e principio y e Fin (revelacion 22:12). 


Obediencia ta trece exito (Josue:1-8) E buki di ley aki lo no aparta for di bo boca, ma bo mester medita den dje di dia y 
anochi, pa bo percura di haci conforme tur loke ta para skirbi den dje. Pasobra e ora ey lo bo haci bo caminda prospera, 
y e ora ey lo bo tin exito. 


Esun cu tin Mi mandamentonan y ta warda nan, esey ta esun cu ta stima Mi, y esun cu ta stima Mi, lo wordo stima door 
di mi Tata, y Ami lo stime, y lo manifesta mi mes na dj’E (Juan 14:21). 


Cuanto echonan di desobediencia na Dios no ta tumando luga tur dia riba e mundo, y cerca nos aki banda tambe influ- 
encianan di desobediencia ta manifesta, y hende ta haci desobediencia y falta di respet y temor di Dios un custumber y 
nan ta lubida cu desobediencia ta aleha hende for di Dios, y ta kibra nos relacion cu e Spirito Santo di Dios. 


Ora nos desobedece reglanan di trafico, e lo tin consecuencia serio pa nos bida, ora nos ta bebe for di control, ora droga 
ta forma parti di nos bida, ora inmoralidad ta domina, y scuridad ta avansa tur dia mas y mas den nos bida, ora nos no 
kier pordona, ora orguyo y arogancia a bira e cuminda di tur dia pa nos: 
Ta un señal di gran desobediencia na Dios, di cual nos tin di arepenti y bolbe bek na Dios. 


Sinceramente, Pastor Marcel Balootje 


Obediencia na dios ta e mapa di nos bida 

In Memoriam – Eddy Tromp 


Eduardo Tromp, conoci na Biblioteca 
Nacional Aruba como Eddy of EddyTec 
a nace dia 6 di augustus di aña 1942 


N 
a aña 1960 Eddy ta cuminsa tra- 
ha na Radio Kelkboom, e tempo 
ey situa na Emmastraat. Na aña 1972 
Eddy ta drenta servicio di Gobierno na 
Departamento di Cultura y Educacion. 
Na aña 1986 Aruba ta haya su Status 
Aparte y Eddy ta bin traha na Bibliote- 
ca Nacional Aruba. 


Coleganan di Biblioteca Nacional Aruba 
ta recorda Eddy como un persona 
respetuoso, semper den bon humor y 
cu hopi conocemento musical. Eddy 
tin un pasion pa musica, principal- 
mente musica cu ta forma parti di nos 
herencia cultural. Eddy semper tabata 
para cla pa yuda comunidad. Na aña 
2002 Eddy a baha cu pensioen. 


Eddy su aporte na nos herencia 
cultural tabata hopi grandi: 
-Co-creador di e programa “Butishi di 
Alegria”, transmiti na Radio Kelkboon 
pa 40 aña largo. Grabacionnan tabata 
tuma luga na Biblioteca Nacional 
Aruba; 
-Pionero den pone zonido entre otro pa 
festivalnan di Voz-i-landia, OTI, Dande, 
Calypso y Road March, Tumberito y sin 
lubida Bon Bini Festival; 
-Pionero di DJ & Sound den su “Van” 
esaki tabata conoci como EddyTec; 
-Creador di concepto y grabacion pa 


“Concierto di Siglo” un programa di 
Biblioteca Nacional Aruba; 
-Contribucion, specialmente na funda- 
cionnan 
“non-profit”, 
parokianan, 
caminda di cruz organisa pa Atan Lee 
sr. d.f.m., centronan di bario y tambe 
gruponan carnavalesco di mucha. 


Eddy su contribucion na musica folclo- 
rico y cultura tabata remarcabel. El a 
ricibi condecoracion Real tambe pa su 
aporte na esaki. Eddy a traha hunto y 
a colabora cu hopi di e baluartenan di 
Aruba, entre otro Maybelline Arends- 
Croes, Diana Antonette, Jubi Naar, 
Ito Tromp, Emile Kelkboom, Martha 
Figueroa, Betico Croes d.f.m., Atan Lee 
d.f.m, Valentino “Vale” Croes d.f.m. 
Eddy a forma un pilar importante 
den comunidad di Aruba, y a haci un 
diferencia specialmente riba tereno 
musical y cultural. El a documenta 
musica y a percura pa asina nos 
herencia cultural ta salvaguardia. Eddy 
e persona clave pa sea graba musica 
of pa pone zonido. 


Eddy un pilar di nos cultura ta laga un 
legado atras. Hopi condolencia y forsa 
na su casa, yiunan, nietonan y henter 
famia. Eddy masha masha danki pa 
tur bo aporte musical y cu Eddy drumi 
dushi den brasa di Señor. 


“Señor ta mi wardado, mi’n tin falta di nada. 
Den cunucu di yerba berde e ta pone’mi 
sosega. E ta hiba’mi na awa trankil, pa mi bolbe 
haya forsa”. - Salmo: 23 


Cu dolor na nos curason, pero conforme cu 
tur locual el a significa pa nos, nos ta participa 
fayecimento di nos casa, tata, opa, omo y 
ruman stima: 


Eduardo Tromp 
Miho conoci como “Eddy” of “Edchi” 
na edad di 80 aña 
*06 Augustus 1942 - †24 Mei 2023 
Miembro den Ordo di Oranje-Nassau 


Na nomber di su: 
Esposa: Fortunata Tromp-Figaroa 


Yiunan: 
Jamil y Vanessa Tromp-Guzmán 
Edward y Lisette Tromp-Thijsen 
Celina y Gino Croes-Tromp 
Elaine y Mariska Tromp-Kniest 


Manera yiu: 
Gilbert (Ibi) Albertus 


Nietonan: 
Ian, Samuel y Sebastian Tromp 
Christy, Aaron †, Aiden, Annemarie y Kiara Tromp 
Joceline, Alina y Jean-Luc Croes 


Manera nieta: 
Dyandra Albertus 


Rumannan: 
Dominico y Yvonne Tromp-Frans y yiunan 
Alberta Tromp 
Martin Tromp 
Miguel y Ada Tromp-Adamus y yiu 
Bernadetta Tromp y yiunan 
Y demas rumannan den feliz memoria. 


Swa y cuñanan: 
Jose Figaroa 
Lourdes Figaroa y Angel Barros 
Luis y Filomena Figaroa 


Consuegronan: 
Rubén y Norma Guzmán-Grijalva 
Edwin y Charlotte Thijsen-Pereira 
Jean Lacle 
Gerard y Baukje Kniest-Jansen 


Ihanan: 
Gilbert (Ibi) Albertus 
Rachelle Tromp 


Sobrino(a)nan, sobre sobrino(a)nan, primo(a) 
nan, amigo(a)nan, bisiñanan y demas famia: 
Tromp, Figaroa, Semeleer, Guzmán, Thijsen, 
Lacle, Croes, Kniest, Albertus, Frans, Lopez, 
Adamus, Martinus, Britten, Brete, Koolman, 
Quandus, Gonzalez, Farro, Frank, Roza, van 
Poppel. 


Ta invita pa e acto di entiero cu lo tuma luga 
diamars 30 mei 2023 na Aurora Funeral Home 
di 9’or di mainta pa 12’or di merdia, sigui pa 
Santana Catolico na Noord. 


En bes di manda flor of krans lo aprecia un 
donacion pa Stichting H.O.P.E. Lo tin un box 
disponibel na Aurora Funeral Home. 
Famia ta pidi disculpa si den nos momento di 
tristesa nos por a lubida un famia of conoci. 
Disculpa nos cu nos no por ricibi bishita di 
condolencia na cas ni prome ni despues di 
entiero. 


Diamars, 30 Mei 2023 
OBITUARIO 
30 
AWEMainta 


“Mi kier alaba Bo Señor di henter mi curazon”. 
Salmo 9:1 


Conforme cu boluntad di Dios y agradecido pa tur 
locual e la hasi y significa pa nos a bay drumi den paz 
di Señor, nos mama, wela, bisawela y tanta 


Sra. Vda. Jesusita 
Franken-Luydens 
Cariñosamente yama: “Mama”, “Mama Chita”, 
“Chuchi”, “Pepe Chita” 
*24-12-1930 - †28-05-2023 


Acto di entiero lo wordo anuncia despues. 


DIABIERNA ultimo Wardacosta, den colabora- 
cion cu Cuerpo Policial Aruba, a logra intercepta 
un boto riba lama. Despues cu a detecta e boto 
sospechoso, e Centro di Operacion Maritimo di 


Boto cu ilegalnan abordo intercepta 
pa Wardacosta y Cuerpo Policial Aruba 


Wardacsota a dirigi un boto 
di patruya Metal Shark pa 
e sitio. Tambe a pidi asis- 
tencia di e helicopter di KPA 
durante e accion riba lama. Pa 
a logra stop e boto personal 
di Wardacosta a los na prome 
instante algun tiro di adver- 
tencia. Como cu e capitan di 
e boto no kier a duna oido na 
e diferente advertencianan di 
Wardacosta pa para e boto, e 
personal di Wardacosta a los 
tiro dirigi riba e motornan di e 
boto pa por obliga para esaki. 
Despues di a logra intercepta 
e boto a haya na bordo tres 
hende homber di e nacional- 
idad Venezolano. Wardacosta 
a entrega tur tres na KPA y e 
caso lo sigui den investiga- 
cion. 


Diamars, 30 Mei 2023 
AWEMainta 
OBITUARIO 
31 


Cerca Dios mi ta na paz 
Manera un yiu cerca su mama 
Salmo 131 


Cu profundo tristesa na nos curazon, pero 
conforme cu boluntad di Dios, nos ta anuncia 
cu a fayese cristianamente nos yiu, ruman , tata, 
omo, primo y welo stima 


Lorenzo Roberto Clement 
Mihor conocí como Renzo 
*21 augustus 1967 - †12 mei 2023 


Na nomber di su: 
Mayornan: 
Robert (Ronny) y Mathilda (Dela) Clement 


Yiunan: Kimberley 
Priscilla 
Jennifer 
Kaylee 


Nietonan: Yaïro 
Ocean 


Ruman: 
Robert (Eric) Clement y Sherrylou (Sherry) Maduro 


Sobrinonan: 
Jerrick Clement y yiu Jaydrick Clement 
Ericson Clement 


Omo y tantanan: Angela y Eddie Clement 
Leo y Maria (Mely) Lampe 
Filomena Meulens y famia 
Thelma Rock y famia 
Norma Clement y famia 
Grace Clement y Famia 
Veronica Clement y famia 
Roland Clement y Elvira Clement y famia 
Marcelo Clement y Famia 
Daniel Clement 


Primo y primanan y demás famia: 
Clement, Lampe, Maduro, Meulens, Rock, 
Aartsen, Janssen, Boekhoudt y conocirnan. 


Ta invita pa acto di despedida di nos defunto 
stima cual lo tuma lugar diaranzon 31 mei 2023 di 
9 am -11 am na Aurora funaral Home. 


Despues lo hiba shinishi di nos defunto stima pa 
santa Catholico na Paradera. 


Nos ta lamenta cu después di ceremonia di 
despedida nos no por ricibi bishita di condolencia 
na cas. Nos ta pidi nos disculpa pa den e 
momento nan di tristesa aki si nos por a lubida di 
menciona algun familiar. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. - Salmo: 23 


Ta participa fayecimento di: 


Isidoro Marcelino Quandt 
Cariñosamente yama “Hory” 
*02-January 1956 - † 25 Mei 2023 


Acto di entiero lo wordo anuncia despues 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta participa 
fayecimento di nos ser stima: 


Sra. Violeta 
F. Laclé-Lampe 
Cariñosamente yama “Leta of Tanta Leta” 
Ex propetaria di Violeta’s Flowershop y 
Hardin Disneylandia 
*02-05-1942 - †25-05-2023 


Na nomber di su: 
Querido esposo: Porfirio “Fichi” Laclé 


Yiunan: Thessalie Laclé 
Militza y George Rudy Laclé 
†Michelangelo Laclé 


Nieto(a)nan: Savannah, Sean, Paris, Milanah 


Rumannan: †Estelita y †Nelson Ruiz-Lampe y 
famia 
†Meinhard y †Filomena Lampe-Croes y famia 
†Teresita y Dun Scharbaay-Lampe y famia 
†Carmen y Kay Luydens-Lampe y famia 
†Simon Lampe y famia 


Manera ruman: Haydee Nadal y famia 


Tur su ihanan 


Cuña y swanan: Otilio Laclé y famia 
Philomena Dijkhoff-Laclé y famia 
Frida Werleman- Laclé y famia 
Rafael Laclé y famia 
Yolanda Laclé y famia 
Elviro Laclé y famia 
†Robertico Laclé 
Ludwina Drumm-Laclé y famia 
†Glenda Cornelie Laclé y famia 
Miranda Kock-Laclé y famia 


Tur su primo(a)nan, sobrino(a)nan, bisiñanan, 
amigo(a)nan di Bowling Tennis y Carnaval. 


Demas famia: Laclé, Lampe, Tromp, Ruiz, 
Scharbaay, Luydens, Osorio, Zambrano, Hein, 
Moreno, van der Linden, Geerman, Theysen, 
Nadal, Kock, Croes, Franken, Maduro, Henriquez, 
Thiel, Landman, de Mey, Johannes, Isenia, 
Alvarez y Margaretha 


Ta invita pa acto di despedida di nos defunto 
stima cual lo tuma lugar Diabierna 02 di juni 
2023 di 9 am -11 am na Aurora Funaral Home. 
Cremashon lo tuma lugar den seno familiar. 


Nos ta lamenta cu después di ceremonia 
di despedida nos no por ricibi bishita di 
condolencia na cas. 
Nos ta pidi nos disculpa pa den e momento nan 
di tristesa aki si nos por a lubida di menciona 
algun famia. 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


David Emanuel 
Boekhoudt 
*01-05-1953 - †28-05-2023 


Acto di entiero lo wordo anuncia despues. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu inmenso tristeza nos ta participa fayecimento 
di nos tata, welo, bisawelo, ruman y omo stima: 
Eleusipio 
Bibiano Croes 
Cariñosamente yama “Loy” 
*17-01-1942 - †28-05-2023 


Acto di entiero lo wordo anuncia despues 


Lagrima y flornan por seca, su recuerdonan y tur 
loke el a haci y significa pa nos, lo keda graba 
pa semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” - Salmo 62:1 


Cu inmenso dolor na nos curason, nos ta 
participa fayecimento inespera di nos ser stima: 


Kevin Ruben Tromp 
*12-08-2005 - †28-05-2023 


Acto di entiero lo wordo anuncia despues 


